Putnici - ITG\nKosovski Zakon protiv pranja novca (Zakon 03L-196) predviđa da lica koja ulaze ili napuštaju Kosovo sa novčanim sredstvima u vrednosti od 10.000€ ili više moraju prijaviti taj novac Carini Kosova. Ukoliko to ne učine mogu biti značajno kažnjeni.\nSvako lice koje ulazi ili napušta Republiku Kosovo i nosi novčana sredstva u vrednosti od 10.000€ ili više mora prijaviti iznos novčanih sredstava i izvor tih novčanih sredstava u pismenom obliku ovlašćenom službeniku carine, i, ako tako zahteva službeno lice, da pokaže novčana sredstva.\nU svrhu ovog zahteva, smatra se da lice nosi novčana sredstva, ako, između ostalog, ako se nalaze u fizičkom posedu ovog lica ili u privatnom vozilu ili drugom prevoznom sredstvu koje koristi ovo lice.\nSvako lice koje šalje iz Republike Kosovo u mesto izvan Kosova, ili prima na Kosovu iz mesta koje je izvan Kosova, preko pošte ili komercijalnim kurirom, novčana sredstva u vrednosti od 10.000€ ili više mora prijaviti iznos novčanih sredstava i izvor tih novčanih sredstava u pismenom obliku u obrascu koji pripisuje Generalni direktor Carine Kosova, ovlašćenom službeniku carine, i, ako tako zahteva službeno lice, da pokaže novčana sredstva.\nOvo lice može izvršiti svoju dužnost prijavljivanja na način da obavesti o sadržaju pošiljke u carinskoj deklaraciji ili u međunarodnoj dokumentaciji o teretu.


Prodaja “s kućnog praga” od 1. januara 2018. za manje količine mesa, mleka i prerađevina\nObjavljeno 20.12.2017. u 15h\nMali i tradicionalni proizvođači mesa i mleka u Srbiji će od sledeće godine konačno moći da na potpuno bezbedan i legalan način izađu na tržište. Novousvojenim pravilnikom omogućava se prodaja “s kućnog praga”, na lokalnim pijacama i marketima ili teritoriji cele države. I to bez bojazni da će inspektori kazniti proizvođače i robu oduzeti. Naravno, ako je reč o proizvodima koji su bezbedni za ljudsku upotrebu.\nPravilnik o malim količinama primarnih proizvoda koje služe za snabdevanje potrošača, području za obavljanje tih delatnosti, kao i odstupanja koja se odnose na male subjekte u poslovanju hranom životinjskog porekla počeće da se primenjuje od 1. januara 2018. godine.\n„Počinje proces spajanja malih proizvođača mesa i države. Sve vreme bilo je potrebno da se ljudi koji se bave tom delatnošću uvedu u normalne tokove tržišta kako bi sve funkcionisalo na način na koji to funkcioniše u zemljama EU. Do sada smo imali jednu situaciju gde ste, ukoliko želite da se bavite preradom mesa ili mleka, bili uslovljeni istim stvarima bez obzira da li imate male količine ili imate hiljade, stotine hiljada ili tone nečega“, kaže Branislav Nedimović, ministar poljoprivrede.\nDo sada su uslovi koje su mali i veliki proizvođači morali da ispune sa aspekta bezbednosti hrane, bili potpuno isti.\n„Recimo, u Sremskoj Mitrovici postoji velika klanica Mitros. Onaj ko je želeo da radi malu preradu, morao je da ispuni apsolutno iste uslove u pogledu objekata, opreme i svega ostalog. To za jednog stočara koji želi da ima svoju malu preradu baš nije moguće da realizuje. Jednostavno, mali proizvođači su nailazili na zidove i nisu bili u mogućnosti da kvalitetno nastupe na tržištu“, objašnjava Nedimović.\nOmogućena prodaja “s kućnog praga” kao u zemljama Evropske unije\nOsim legalnog izlaska na tržište malih i tradicionalnih proizvođača, u merama ruralnog razvoja za 2018. godinu, naći će se i nabavka opreme za objekte. Nju će država subvencionisati sa najmanje 50 odsto. U devastiranim područjima, gde ima dosta malih proizvođača, subvencije će biti i do 65 odsto.\n„Subvencionisaćemo sve, od zidanja objekata do nabavke opreme. Želimo da to učinimo dostupnim svima. Želimo da demistifikujemo priču u vezi s bezbednošću hrane i približimo je malim proizvođačima. Cilj Ministarstva poljoprivrede je da mali proizvođači zarade više novca, a to će im omogućiti prodaja „s kućnog praga“. Baš kao što je praksa u Sloveniji ili Austriji”, kaže resorni ministar.\nDonošenjem ovog pravilnika Ministarstvo poljoprivrede, šumarstva i vodoprivrede, po ugledu na propise Evropske unije, nastoji da olakša proizvodnju malim proizvodnim kapacitetima. Time se smanjuju finansijska opterećenja i administrativne prepreke kroz odstupanje u pogledu izgradnje, uređenja i opremanja objekata.\nIstim propisima omogućava se korišćenje tradicionalnih alata, materijala i postupaka za proizvodnju gastronomskih proizvoda. Uz to, podstiče se ekonomija na selu. Konačno se povezuju sopstvena proizvodnja i prerada na gazdinstvu i prodaja “s kućnog praga” malih količina direktno potrošaču.\nTagovi:poljoprivreda, prodaja "s kućnog praga", Vesti Zrenjanin


Otvoren prvi MAT hotel u prestonici – Centar Nº1 - Novosti - Turistički svet\nFoto:Promo, Studio Diznilend\nFoto: Promo, Studio Diznilend\nTuristički Svet u hotelu Centar No1\nDanas je Beograd postao bogatiji za još jedan luksuzni garni hotel: Centar Nº1 - peti član hotelske grupacije MAT hoteli, u vlasništvu kompanije Matijević. Prvi beogradski MAT hotel nalazi se na najboljoj mogućoj lokaciji – u samom srcu prestonice, u Kolarčevoj ulici, u zgradi bivšeg Jugoeksporta, izgrađenoj 1923. godine, po projektu Matije Bleha, jednog od najpoznatijih čeških arhitekata tog vremena.\n- Ova zgrada, sagrađena u duhu akademizma, inače pod zaštitom gradskog Zavoda za zaštitu spomenika kulture, ušla je u portfolio nekretnina kompanije Matijević 2016. godine, a ukupna vrednost investicije u luksuzno hotelsko zdanje sa četiri zvezdice i njegovu rekonstrukciju (izuzev fasade), iznosila je oko 15 miliona evra – s ponosom za Turistički Svet ističe Bojana Dašić, direktorka hotela Centar Nº1.\n– S ponosom otvaramo vrata hotela za sve Beograđane i njihove goste, potpuno sigurni da će se ovaj hotel na samom Trgu Republike, vrhunskom uslugom vrlo brzo pozicionirati na tržištu. Ovo je, inače, garni hotel, sa ukupno 68 soba različitih tipova i apartmana, moderno opremljenih ekskluzivnim nameštajem, u kojima je naglašen spoj tradicionalnog šika i modernog dizajna. Rekla bih da je komfor i funkcionalnost sinonim za naš hotel namenjen, pre svega, poslovnim ali i ostalim gostima, o kojima će složno brinuti tim od 30 zaposlenih. U sastavu hotela je i Sala za doručak i Aperitiv bar, luksuzno, mirno mesto usred gradske vreve, sa najatraktivnijim pogledom na Trg Republike, i ja upravo zato verujem da će to postati novi ekskluzivni prostor za poslovno susretanje i druženje u Beogradu - dodala je Bojana Dašić.\nMenadžerka prodaje Milica Tošić ističe da su kao poslovni hotel prevashodno orijentisani ka korporativnim klijentima koji bukiranje vrše online kanalima, kao i preko njihovog sajta. Za njih i sve ostale goste do septembra će važiti promotivne cene: od 79 eura za jednokrevetne sobe do 154 eura za apartmane, a od septembra će se cene uskladiti s ostalim hotelima na ovoj premium lokaciji. Konkurencija ih ne brine, kažu, jer kako trenutno nemaju nikakve dodatne sadržaje, svoju poslovnu strategiju zasnivaju na razvijanju vrhunskog kvaliteta usluge, koji, udružen s najboljom mogućom lokacijom, ne može a da ne bude dobitna kombinacija za hotel Centar Nº1.


Crvena Sara: Izjava nemačke poslanice o Rusiji razjariće Ameriku – Saznajemo za vas\n20. svibnja 2018. admin\nPribližavanje Rusiji je u interesu Evrope, pošto će to osigurati bezbednost i postići razoružanje, izjavila je u intervjuu za „Noje osnabriker cajtung“ kopredsednica partije Levica u nemačkom Bundestagu Sara Vagenkneht.\nOna je pozvala na okončanje „ledenog doba u odnosima sa Moskvom“. „Sankcije uglavnom štete evropskim i nemačkim preduzećima, tako da je u našem interesu da ih ukinemo“, istakla je ona.\nPri tome je Vagenknehtova istakla da Berlin treba da nastavi da kritikuje ujedinjenje Krima sa Rusijom i akcije Moskve u Siriji, „ali ako kritikuju oni koji sami vode međunarodni rat koji krši međunarodno pravo, onda to zvuči vrlo licemerno“.\nOna smatra da su Sjedinjene Američke Države potrošile pet milijardi dolara kako bi svrgnule vlast u Ukrajini. „Pri tom zemlja i dalje namerava da se priključi NATO-u. Svi su znali da Rusija neće čekati da se vojna baza na Krimu nađe na teritoriji NATO-a“, navela je nemačka poslanica.\nVagenknehtova je kritikovala i povećanje rashoda na Bundesver najvišim tempom od Hladnog rata. Prema njenim rečima, povećanje troškova za nemačku vojsku nije povezano sa zaštitom domovine, već sa potrebom za obavljanje operacija u inostranstvu. „Mi je (Nemačku) dovodimo u opasnost kada učestvujemo u ratovima za naftu i gas koji protivreče međunarodnom pravu“, naglasila je Vagenknehtova.\nNemački biznismeni i mnogi političari više puta su kritikovali vlast zbog preterano „oštre“ politike prema Rusiji, ističući da Nemačka sama gubi zbog takvih poteza. Približna šteta od sankcija Rusiji procenjuje se na oko milijardu i po dolara.


Tanjug 26. maja 2022. 12:18\nSARAJEVO – Ministarka spoljnih poslova Velike Britanije Liz Tras, koja boravi u zvaničnoj poseti BiH, izjavila je danas da njena zemlja želi da bude predvodnik u naporima za očuvanje mira i stabilnosti na Zapadnom Balkanu i da će se suprotstaviti uticaju Rusije u regionu.\nTras je, nakon sastanka sa ministarskom spoljnih poslova u Savetu ministara BiH Biserom Turković, novinarima u Sarajevu rekla da želi da Britanija bude predvodnica u obezbeđivanju mira da se, kako je navela, „zločini poput opsade Sarajeva i genocida u Srebrenici nikada više ne bi mogli ponoviti“.\nNajavila je poseban paket finansijske podrške zemljama Zapadnog balkana od 100 miliona dolara do 2025. godine s ciljem da se pomogbe ekonomski napredak a time i stabilnost regiona, uz upozorenje na opasnost koju nosi rat u Ukrajini.\n„Pretnje Rusije povratkom u mračne dane moraju biti zaustavljene“, kazala je Tras i dodala da je „jasno vidljivo i rusko mešanje u unutrašnje poslove BiH“.\nSada je, kazala je, najvažnije pomoći Ukrajini a ujedno biti siguran da će Putin izgubiti rat koji je zapoceo i da Rusija više nikada neće moći da bude pretnja miru.\n„Pomoći ćemo im ne tako što ćemo se dodvoravati Putinu“, kazala je Tras i dodala da je Ukrajini uz pomoć u oružju potreban i novi Maršalov plan za obnovu.\nOcenila je stranim, kako je kazala, pokušaj Rusije da glad koristi kao oružje i poručila da „Putin mora da ukine blokadu izvoza ukrajinskog žita“ kao i da ne dolazi u obzir bilo kakvo ukidanje sankcija Rusiji ili „dodvoravanje koje bi Putina učinilo jačim“.\nVelika Britanija, kazala je Tras, ostaje opredeljena podršci mira i stabilnosti na Zapadnom Balkanu i suprotstavljanu malignom uticaju Rusije u regionu, prenela je Hina.\nO sankcijama koje je vlada Borisa Džonsona uvela ranije srpskom članu Predsedništva BiH Miloradu Dodiku i predsednici Republike Srpske Željki Cvijanović, Tras je rekla da će Britanija takvim merama nastaviti protiv svih onih koji podrivaju mir i stabilnost u BiH.\nGovoreći o predstojećim izborima u BiH, ona je rekla da oni moraju biti održani po postojećim pravilima.


VAŽNA SARADNJA U ELEKTROPRIVREDI : Nadlanu.com\nObjavljeno 6. sep 2007. / 16:27:21\n"Dogovorili smo se da resorna ministarstva pred svaku sednicu Veća formiraju radne grupe koje će Veću predložiti mere. Prva takva radna grupa u oblasti elektroprivrede je formirana od strane resornih ministarstava i ona će pripremiti prvu sednicu Veća u prvoj polovini oktobra", rekao je Koštunica.\nPrema njegovim rečima, danas je dogovoreno da vlade RS i Srbije pripreme zajednički projekat na osnovu kojeg bi bila izrađena osnovna škola Srbija na teritoriji RS.\nOn je kazao da je ovo Veće formirano u skladu sa Dejtonskim sporazumom koji predvidja specijalne i paralelne veze RS i Srbije.\n"Saradnja RS i Srbije je intenzivirana i u duhu je regionalne saradnje Srbije sa RS kao entiteta u okviru BiH na putu prema evropskim integracijama", rekao je Koštunica.\nOn je kazao da je na sednici Veća dogovoreno da se pojednostave procedure i otklone administrativne teškoće saradnje.\nPremijer Republike Srpske Milorad Dodik rekao je posle sednice Veća da će formiranjem ovog tela biti iskorištene sve mogućnosti koje daje Dejtonski mirovni sporazum da se poboljša saradnja RS i Srbije u svim sektorima.\nDodik je rekao da je na današnjoj sednici bilo reči o integrisanju elektroprivreda i pozvao i druge elektroprivrede u regionu da razmotre da li ima interesa za pridruživanje takvoj inicijativi.\n"Smatramo da je to zajednički strateški resurs koji će u budućnosti imati važnu ulogu. Upravo zbog toga adekvatno upravljanje svim resursima i adekvatno gazdovanje, a pogotovo planiranje razvoja predstavlja nešto što je od ključne važnosti za cijeli region, a posebno za RS i Srbiju", rekao je Dodik.\nDodik je dodao da je integracija elektroprivreda nešto što je sasvim prirodno i podsetio da postoji energetska zajednica jugoistočne Evrope koja je obavavezujuća zajednica za sve države u regionu.\n"Ovo je dobrovoljna integracija, a mi ćemo nastaviti da kao subjekti sporazuma energetske zajednice jugoistočne Evrope ispunjavamo svoje obaveze koje nam ostaju kao obaveza na putu pridruživanja Evropskoj uniji", dodao je on.\nDodik je rekao da Vlada RS i Srbije konačno žele da daju odgovor na pitanje izgradnje hidroelektrane Buk Bijela i hidroelektrana na Drini i istakao da će prva sednica Veća početkom oktobra u Beogradu dati konačan odgovor na to.\nOn je kazao da su u tu svrhu formirane ekspertske grupe kako bi se saradnja RS i Srbije ozbiljno odvijala na dobrobit svih.\nU Banjaluci je održana prva sednica Veća za saradnju RS i Srbije, kojoj su prisustvovali predsednik i premijer Srbije Boris Tadić, Vojislav Koštunica i predsednik i premijer RS Milan Jelić i Milorad Dodik


U Nemačkoj nema države da se pobrine o tome, ali ovakva situacija je nezamisliva za neke druge zemlje... Nemačka će danas stati, igraju Bajern i Borusija Dortmund ono što mnogi u ovom veku posmatraju kao najveći nemački derbi.\nVenger i Bajern: Ko je koga zvao, koliko su trajali pregovori, ima li ponude i šta je dogovoreno?\nHoće, neće, hoće, neće... Priče o Arsenu Vengeru i Bajernu odavno su uzele maha, a kontradiktorne informacije kojima se novinari po Nemačkoj, Engleskoj i ostatku evropskog kontinenta svakodnevno "gađaju" dovele su mnoge u situaciju da više ne znaju ni sami šta je istina, a šta ...\nISTINITA PRIČA ARSENA VENGERA: Lepo je što mogu da objasnim... (FOTO)\nBajern traži trenera otkako je u nedelju otpustio Nika Kovača posle poraza od Ajntrahta 1:5 u Bundesligi. Nemački Bild je ranije ove nedelje tvrdio da se Venger ponudio Bajernu, a potom su mediji preneli da je izvršni direktor Bajerna Karl Hajnc Rumenige navodno rekao da Francuz ...\nFrancuz ima ponudu, ali šta je prepreka. Stvari jasnije već od ponedeljka... Arsen Venger ima ponudu. Naime, iako je "Bild" tvrdio da je on sam zvao Bajern i da mu je Rumenige rekao da klub nije zainteresovan, iako ga mnogo cene, Francuz je ispričao drugu priču.\n„Klasiker“ kao poručen za ulazak Levandovskog u istoriju Bundes lige\nRanjeni bavarski velikan i njegov ljuti rival sastaju se 101. put u Bundes ligi. Domaćina će, u iščekivanju da se imenuje novi trener, predvoditi Hans Diter Flik, budući da je hrvatski stručnjak Niko Kovač smenjen posle debakla protiv Ajntrahta u Frankfurtu (5:1) u prošlom kolu.\nVatromet za Her Flika ili meč kojem se raduje cela Nemačka\nKlasiker je uvek spektakularna utakmica kada je reč o nemačkom fudbalu, iako se Borusija iz Dortmunda u poslednje vreme provodi kao bosa po trnju kada siđe dole na jug Nemačke. Obe ekipe dočekuju 101. međusobni duel u različitom raspoloženju, a domaćinu još uvek odzvanja u glavi ...\nFener konačno slavio\nKošarkaši Fenerbahčea upisali su prvu Evroligašku pobedu u ovoj sezoni savladavši Bajern iz Minhena rezultatom 90:82, a Željko Obradović je još jednom pokazao koliki je autoritet. Koliko poštovanje imaju pristalice turskog kluba prema srpskom strategu još jednom je bilo moguće ...\nHrvatski fudbaler Ivan Perišić veruje da će ostati u Bajern Minhenu. Perišić je letos došao u Bajern kao pozajmljen igrač iz Intera. Bavarci imaju opciju da ga zadrže za stalno narednog leta za 25 miliona evra. "Mislim da je to moguće.\nMURINJO STIŽE NA MARAKANU! Portugalac ima samo još jedan uslov da preuzme Bajern! Ako mu Nemci to ispune, Žoze dovodi ...\nPosle smene Hrvata Nika Kovača, bavarski gigant nema trenera, a ekipu vodi dosadašnji pomoćnik Hans-Diter Flik. U međuvremenu, uprava kluba u potrazi je za novim šefom struke. Pominjala su se mnoga imena kao kandidati za Kovačevog naslednika: Arsen Venger, Masimilijano Alegri, ...\nSLAVILI I OBRADOVIĆ I PEŠIĆ: Fenerbahče prekinuo crnu seriju! Ceh platio Bajern\nEkipu Željka Obradovića je do druge pobede u Evroligi vodio Derik Vilijams sa 19 poena, Melih Mahmutoglu je dodao 14, Kostas Slukas 13, a Nando de Kolo 12 poena. Nikola Kalinić je utakmicu završio sa deset poena.\nBajern bez goriva u završnici – Fener prekinuo katastrofalan niz!\nKošarkaši Fenerbahčea pobedili su minhenski Bajern 90:82, u sedmom kolu Evrolige. Izabranici Željka Obradovića došli su do veoma važnog trijumfa, prvog posle tri poraza zaredom. Šampion Evrope iz 2018. godine utakmicu je prelomio u poslednjoj četvrtinu koju su dobili rezultatom ...\nMurinjo stiže na marakanu\nMinhenski Bajern još nije doneo odluku po pitanju novog trenera, a jedna od opcija da posle Nika Kovača preuzme kormilo minhenskog kluba je i Žoze Murinjo. Upražnjena klupa Bajerna povod je za svakodnevne špekulacije po pitanju novog stratega trofejnog fudbalskog giganta, a ...\nMURINJO PONOVO NA "MARAKANI"? Žoze bi za nepuna tri meseca mogao dva puta da se pojavi na najvećem srpskom stadionu!\nPosle odlaska Nika Kovača, Bajern je u intezivnoj potrazi za novim trenerom, a kao jedan od glavnih kandidata svakako je i čuveni Portugalac Žoze Murinjo, koji nepunih godinu dana nema klub Ono što je zanimljivo srpskoj javnosti, a tiče se novog trenera Bajerna jeste okolnost da ...\nKošarkaši Fenerbahčea pobedili su večeras na svom terenu Bajern iz Minhena sa 90:82 (18:15, 22:24, 21:23, 28:20), u utakmici sedmog kola ...\n(VIDEO) OBRADOVIĆ UTIŠAO SVOJE NAVIJAČE! Nemirni Turci "napali" klupu Bajerna, Žoc jednim potezom rešio frku!\nProslavljeni srpski trener Željko Obradović pokazao je da je veliki autoritet u evropskoj košarci pošto je u duelu njegovog Fenerbahčea protiv Bajerna u Istanbulu uradio nesvakidašnju stvar U trenucima kada su vatreni navijači turskog kluba pokušali da destabilizuju klupu ...\nKošarkaši Fenerbahčea prekinuli su negativnu seriju rezultata pobedom protiv minhenskog Bajerna rezultatom 90:82 u Istanbulu u 7. kolu Evrolige Bila je to većim delom rezultatska klackalica u kojoj su se ekipe smenjivale u vođstvu, sve do poslednje četvrtine kada je Fenerbahče ...\nKonačno pravi Fenerbahče, Željko može da bude zadovoljan! Žalgiris 86, Higins + Mirotić = 51\nS punim pravom drhtao je Istanbul uoči dolaska Bajerna, ali konačno je košarkaška Evropa videla pravi Fenerbahče na delu! S dobro raspoređenim poenima i minutima, smirenog napada i stabilne odbrane, što je dovelo do sigurne pobede koja može da posluži kao ozbiljna injekcija ...\nBajern Minhen je u potrazi za novim trenerom posle rastanka sa Nikom Kovačem, a nemački mediji bruje da je Žoze Murinjo na korak od preuzimanje klupe minhenskog velikana. Pregovori su u odmakloj fazi, a iskusni portugalski stručnjak je Bavarcima postavio samo jedan uslov - ...\nKošarkaši Fenerbahčea prekinuli su crni niz od tri uzastopna poraza i pobedom nad Bajernom iz Minhena (izveštaj pročitajte OVDE ) došli do drugog ovosezonskog trijumfa u Evroligi. Kolika je tenzija vladala tokom meča, najbolje svedoči detalj kada su domaći navijači krenuli da ...\nFENER KONAČNO SLAVIO: Radonjić NAMUČIO Obradovića, Turci ipak PREKINULI katastrofalan niz (VIDEO)\nKošarkaši Fenerbahčea prekinuli su seriju poraza u Evroligi pošto su u sedmom kolu savladali Bajern u Istanbulu sa 90:82 (18:15, 22:24, 21:23, 29:20). Izabranici Dejana Radonjića pružili su odličan otpor tokom tri kvartala, ali su očajnom odbranom u poslednjoj četvrtini ...\nRADONJIĆ SE PRIBOJAVA RANJENOG OBRADOVIĆEVOG FENERA: Njihova loša forma nam samo otežava situaciju!\n"To što je Fenerbahče loše počeo sezonu nam samo otežava situaciju, biće veoma motivisani protiv nas.Ako želimo nečemu da se nadamo, treba da odigramo bolje nego što je bio slučaj prošle nedelje protiv Baskonije", istakao je Radonjić Tim trenera Željka Obradovića ima pet poraza ...\nZbog čega Žoze Murinjo ne može da nađe posao? Od poslednjeg osmeha prošlo je godinu dana, ko bi pretpostavio da će mu to biti i poslednji... Pre tačno godinu dana, Žoze Murinjo je slušao uvrede, a onda pobednički paradirao terenom u Torinu.\nU centru pažnje drugog dana sedmog kola Evrolige biće duel Fenerbahčea i Bajerna u Istanbulu. Turski tim se muči na startu sezone, ima samo jednu pobedu pa su pod velikim pritiskom pred novi meč na svom parketu.\nPosrnuli Fener se pribojava Bajerna\nDa ste se tek sada probudili i pogledali na tabelu Evrolige, verovatno biste mislili da se neko s vama šali. Ali istina je takva, Fenerbahče ove sezone jednostavno ne liči ni izbliza na tim koji je prethodnih nekoliko godina dominirao evropskom scenom.\nRadonjić strahuje od duela sa Fenerbahčeom\nTrener Bajern Minhena Dejan Radonjić kaže da način na koji je Fenerbahče otvorio sezonu otežava situaciju njegovoj ekipi. Dva tima će se sastati u petak od 18.45 u Istanbulu u okviru Evrolige. "Treba da odigramo bolje nego što je bio slučaj prošle nedelje protiv Baskonije ", ...\nDe Kolo čeka podršku\nFenerbahče igra najlošiju sezonu u Evroligi pod vođstvom trenera Željka Obradovića, ima čak pet poraza u šest utakmica, od kojih su neki bili baš ubedljivi. Mnogo toga ne funkcioniše aktuelnog viceprvaka Evrolige, roster jeste pretrpeo neke promene u odnosu na lane, ali niko ...\nRadonjić: Fenerbahče nam otežava situaciju\n– Na nama je da odigramo mnogo bolje nego što smo to učinili prošle sedmice protiv Baskonije. Što se Fenerbahčea tiče, njihova sezona nije dobro počela, što nama dodatno otežava situaciju. Protiv nas će igrati jako motivisano jer su im neophodni pozitivni rezultati – rekao je ...\nMOJA PRIČA O BAJERNU! Venger rešio da otkrije celu ISTINU!\nFrancuski trener Arsen Venger demantovao je medijske izveštaje o više opcija za klupu Bajerna iz Minhena, rekavši da će naredne nedelje on razgovarati s čelnicima nemačkog šampiona Bajern traži trenera otkako je u nedelju otpustio Nika Kovača posle poraza od Ajntrahta 1:5 u ...


Izveštaj Rojtersa: propisi i reforme - Marketing Mreža\nSVET – Novi izveštaj Lore Filden za Rojters pokazuje da bi programi podsticaja i povećane kazne za medijske kuće mogli pomoći u rehabilitaciji regulatornog sistema za štampu u Velikoj Britaniji. Kao odgovor na skorašnje kritike od strane vlasti i javnosti, Komisija za žalbe na štampu Velike Britanije objavila je u martu plan da se uvede novi regulatorni sistem za medije. Međutim, dok novinari i zvaničnici pokušavaju da pronađu svoj novi put kroz propise, komleksnost ovog zadatka postaje sve očiglednija.\nFildenova, koja je gostujući saradnik u Rojtersu, sugeriše da je suština rasprave u britanskom savetu novinara pitanje da li bi poštovanje propisa trebalo da bude obavezno ili dobrovoljno. U izveštaju pod naslovom “Regulisanje štampe: komparativna studija međunarodnih saveta novinara” ona razmatra regulatorne sisteme u šest zemalja koristeći informacije prikupljene putem razgovora sa članovima saveta novinara, medijskim ombudsmanima i novinarima iz zemalja koje su učestvovale u studiji. Cilj izveštaja nije da pruži širok pregled propisa vezanih za štampu, već da predstavi zajednička iskustva, kako pozitivna tako i negativna, koja će pomoći u budućem donošenju odluka po pitanju regulacije štampe u Velikoj Britaniji.\nO zemljama u kojima je regulatorni sistem dobrovoljne prirode detaljno se diskutuje kroz priču Ričarda Dezmonda, koji je 2011. povukao nekoliko svojih novina iz britanske Komisije za žalbe na štampu i istovremeno postao član Novinskog saveta Irske. Kroz takozvani „problem Dezmond“ Fildenova sugeriše da je Dezmondovo povlačenje iz britanskog regulatornog tela motivisano manjkom opipljivih beneficija koje ta komisija pruža. Fildenova se često osvrće na Dezmondov slučaj da bi pokazala kako je, da bi novinski saveti mogli biti dobrovoljni, neophodno osmisliti sistem podsticaja da bi se promovisalo poštovanje propisa i dugoročno članstvo.\nZa analizu su izabrane Švedska, Nemačka, Finska, Danska, Irska i Australija zbog sličnosti sa Velikom Britanijom u pogledu sistema vlasti, veličine i širine medijskog nadzora. Pored ovih zemalja, ona se u izveštaju poziva i na određena iskustva iz Kanade, Novog Zelanda i Norveške, kako bi istakla oblasti medijske slobode u tim zemljama. Služeći se primerima iz Kanade i Nemačke, Fildenova podržava jedinstven sistem koji koristi medijske potrošače kao mamac koji će medijske kuće navesti da se više pridržavaju propisa. Ona ističe da su sadašnji regulatorni sistemi uglavnom nejasni čitaocima, pa je potrošačima teško da prepoznaju one medijske kuće koje su članice pouzdanih regulatornih komisija.\nFildenova predlaže da se medijske kuće primoraju da na naslovnoj strani nose neku vrstu “oznake standarda” kako bi ukazale na svoju pripadnost nekom novinskom savetu. Ovakav sistem, kaže ona, omogućio bi članicama da promovišu svoju vezu sa potrošačima i istaknu se među kućama koje nisu članice saveta. Ona takođe predlaže rigorozan nadzor koji bi medijske kuće kaznio novčanim kaznama i suspenzijom iz regulatornih komisija ako se ne pridržavaju odluka ne poštuju odluke novinskog saveta. Fildenova objašnjava da regulatorna tela za štampu u Velikoj Britaniji treba da pokušaju da usklade svoj novi sistem sa sistemom sličnim onom u Irskoj. Ona zagovara superiornost irskog modela regulacije štampe, koji zakonski priznaje publikacije koje se pridržavaju propisa i tako ih štiti od budućih tužbi. Na kraju, Fildenova veruje da će etički podsticaj vremenom prerasti u finansijski podsticaj usled veće zarade, pogotovu ako se budu stigmatizovale novine koje se neadekvatno pridržavaju propisa svojih regulatornih komisija.


Vaspitači iz cele Srbije organizuju protest, traže veće plate i bolje uslove | Luftika\nČlanovi Samostalnog sindikata predškolskog vaspitanja i obrazovanja najavili su održavanje protestnog skupa 20. marta, na Trgu Nikole Pašića u Beogradu, i šetnju do Vlade Srbije i Ministarstva prosvete, nezadovoljni što nadležni ne rešavaju brojne probleme u toj delatnosti.\nPrema, do sada, dostupnim informacijama, Novi Sad najverovatnije neće biti učesnik ovog protesta, iako se vaspitači u Radosnom detinjstvu sureću sa mnogobrojnim problemima. Jedan od njih je i taj da Novi Sad prednjači u Srbiji po broju dece upisane preko norme. Znači, oni su najopterećeniji, a i naša deca borave u prekobrojnim grupama.\nU toku su predprotestne atktivnosti, sindikat je pokrenuo prikupljanje potpisa za podnošenje peticije za izmenu i dopunu Uredbe o koeficijentima za obračun i isplatu plata zaposlenih u javnim službama u delu koji se odnosi na predškolsko vaspitanje i obrazovanje.\nPeticija je dostupna na sajtu Samostalnog sindikata predškolskog vaspitanja i obrazovanja, a na Trgu Nikole Pašića od 9. do 12. marta biće postavljeni štandovi na kojima će svi zainteresovani građani moći da je potpišu.\nŠtandovi će biti postavljeni i u drugim lokalnim samoupravama, a sindikat poziva javnost da se solidariše sa zaposlenim u predškolskim ustanovama i podrži njihove zahteve.\n– Za donekle dostojanstven život naših radnika potrebno je pet milijardi dinara godišnje, koliko treba da bi se uredba korigovara. Najviša zarada u predškolstvu koju imaju vaspitači sa visokom stručnom spremom je 66.000 dinara, što je ispod prosečne plate zaposlenih sa istim stepenom stručnosti u školama. Ukoliko bi se uredba izmenila njima bi plata porasla na 70.000 dinara – rekla je za naš portal Bosiljka Jovanović, predsednica Samostalnog sindikata predškolskog vaspitanja i obrazovanja.\nNisu plate jedino što tišti radnike u predškolskim ustanovama.\nJedan broj lokalnih samouprava i dalje ne želi da prizna odgovarajući koeficijent doškolovanom kadru, među kojima je i Sremska Mitrovica, na čijoj se teritoriji nalazi akademija za školovanje vaspitača, ukazuje Jovanović.\nNavodi i da godinama ne uspevaju da reše problem da Pedagoški fakultet u Užicu izda potvrde o ekvivalenciji stečenog zvanja sa zvanjem master.\nJovanović podseća da je sindikat organizovao protest 14. februara i da svi zahtevi koje su tada uputili Vladi Srbije i resornim ministarstvima ostaju na snazi i biće ponovo predati, zajedno sa peticijom.\nKako saznajemo od člana Republičkog odobora Sindikata predškolskog obrazovanja i vaspitanja Gordane Godunc Glavić u Novom Sadu je u toku je prikupljanje potpisa koji će biti prosleđeni Sindikatu predškolskog obrazovanja i vaspitanja u Beogradu.\nDa li će biti i u našem gradu organizovani protesti za sada ostaje nepoznanica.\nSvakako republička centrala snosi troškove i organizuje autobuse za zaposlene u svim gradovima koji budu želeli da im se priključe i podrže proteste.\nNezadovoljni vaspitači najavili štrajk u vrtićima i protest ispred Vlade Srbije\noznakenezadovoljstvo novi sad protesti vaspitača samostalni sindikat srbije


Skeneri za brodske kontejnere\nLuka Ouklend, u Kaliforniji, prva je u Sjedinjenim Državama u kojoj će sav dolazeći teret biti testiran na radioaktivnost. Novi detektori imaju za cilj da odvrate teroriste od pokušaja krijumčarenja materijala za proizvodnju takozvane ”prljave“, odnosno radioaktivne bombe. Kroz luku Oukland svakoga dana prolazi do 5 hiljada brodskih kontejnera. Sada, svaki od njih mora da prodje kroz skener za otkrivanje radioaktivnosti. Net Ejkoks je službenik Carinske i pogranične agencije, u Sekretarijatu za unutrašnju bezbednost:\n”Proveravamo teret na prisustvo terorističke opreme i pokušavamo da razvijemo različite metode otkrivanja bilo kakvog tereta koji bi mogao da sadrži takvu opremu, odnosno oružje masovnog uništenja,“ kaže Ejkoks.\nDetektori radioaktivnosti rade kao radio prijemnici osetljivi na odredjene vrste energije. Svaki kontejner prolazi kroz jedan portalni skener, a ako se uključi alarm onda i kroz drugi skener. Ako se začuje i drugi alarm, roba se pregleda ručnim detektorom, kako bi se potvrdilo prisustvo i otkrila lokacija radioaktivnosti. Funkcioneri kažu da mašine mogu da otkriju bilo kakav radioaktivni predmet, uključujući ”prljavu“ bombu. Oni kažu da takva višeslojna odbrana doprinosi zaštiti Sjedinjenih Država od terorista i njihovog oružja. Svakoga dana oglasi se 15 do 20 lažnih alarma, koje izazivaju neke vrste voća, kao što su banane, i artikli od keramike. Stiv Bakster je glavni inspektor:\n”Neki predmeti sadrže prirodnu radioaktivnost, a to su najčešće granit i predmeti od keramike, kao i predmeti sa visokim procentom kalijuma.“\nČetiri miliona dolara biće utrošeno na opremanje luke Oukland i luke San Francisko, s druge strane istoimenog zaliva. Oukland je prva luka u zemlji u kojoj se skenira svaki kontejner, a sličnim uredjajima biće vremenom opremljeno i ostalih 300 luka.


PORTUGALCI NISU BAUK: Reprezentativac Srbije zna KAKO sa Ronaldom (FOTO) | Najnovije vesti - Srbija danas\n23.03.2019. • 16:34 Srbija Danas\nPORTUGALCI NISU BAUK: Reprezentativac Srbije zna KAKO sa Ronaldom (FOTO)\nPosle neočekivanog "kiksa" sa Ukrajincima, selekcija Portugalije će protiv Srbije kidisati na sva tri boda. Svestan je toga i štoper Orlova Nikola Milenković, koji sa samo 21 godinom ima veliko iskustvo igranja jakih mečeva, kako u Seriji "A", tako i u dresu nacionalnog tima.\nIZNENADNA POSETA: Ljubimac Delija stigao na Marakanu! (FOTO)\nO predstojećim duelima koji ga čekaju protiv jednog od najboljih fudbalera današnjice Kristijana Ronalda, popularni "Bleki" ima jasno mišljenje:\n- Svaki mladi igrač treba da analizira sebe iz meča u meč, sagleda greške i mane, da radi na sebi na svim poljima i na taj način napreduje iz dana u dan. A kada ekipa igra dobro naravno da je sve onda daleko lakše. Iskreno sam zadovoljan kako smo igrali, Spajić je odličan momak,sjajan igrač, Veljković takođe, a tu je Mitrović, sa svojim iskustvom. Selektor će reći ko koga čuva, a na nama da odradimo posao, naravno izbegnemo provokacije, sačuvamo mirnocu i reagujemo kako treba, koga god da selektor upari u zadnjoj liniji mislim da ne može da pogreši - rekao je Milenković.\nO samoj igri Portugalaca, Milenković ima zanimljiv stav:\n- Zanimljivo je to da igraju visok presing, vole da dave rivala, a imaju dosta dobrih individualca koji mogu da naprave razliku na terenu. Na nama je da se spremimo na najbolji mogući način i pokažemo u pravom svetlu - napominje Milenković.\nDefanzivac Viole smatra da će najveći adut Srbije i glavna opasnost po gol domaćina biti ofanzivni prekidi. Upravo je na takav način napadač Ajtrahta Luka Jović postigao jedini gol Orlova u remiju sa Nemačkom.\nRonaldo i drugovi su, takođe, opasni iz faulova i kornera.\n- Sve su to igrači koji nastupaju u velikim klubovima, ali imali su i Nemci jake igrače po bokovima. Na nama je da ponovo obavimo posao na najbolji mogući način. Imaju i oni opasne situacije, znaju da ugroze gol iz prekida, ali na nama iz zadnje linije je obaveza da sačuvamo koncentraciju, reagujemo na pravi način.\nPo mnogima, Milenković je već izrastao u lidera selekcije Srbije.\n- Sve radim u službi tima, dajem sve od sebe, a šta ko misli, zaista ne znam. Sve činim da u igri pomognem i sebi i saigračima, jer tim je najvažniji. Mi treba da gledamo samo nas, da verujemo u sebe i naš kapacitet, u naš timski duh. Gledali smo naravno njihov meč sa Ukrajinom, pažljivo ih analizirali, ali ponavljam gledamo sebe - istakao je Nikola Milenković.\nTagovi: Fudbalska reprezentacija Srbije, Nikola Milenković, FK Fjorentina


Borac u Pendiku pokazao zbog čega je lider KLS - Košarkaški klub Borac - Čačak\nBorac u Pendiku pokazao zbog čega je lider KLS\nNOVI PAZAR – Košarkaši Borca pobedili su večeras kao gosti tim Novog Pazara sa 106:96 (33:28, 27:24, 31:22, 15:22), u derbi utakmici 25. kola Košarkaške lige Srbije (KLS). Čačane je predvodio Nikola Kočović sa 25 poena, a sledili su ga Nenad Nerandžić sa 16, Đorđe Majstorović i Dušan Miletić sa po 14, te Nemanja Todorović sa 11 poena. Najbolji kod Pazaraca bili su Majkl Melori sa 21 i Asmir Numanović sa 18 poena, a Altin Islamović i Aleksa Novaković dodali su 11, odnosno 10 poena.\nMeč u dvorani Pendik posmatralo je oko 700 gledalaca.\nBorac je lider KLS sa 22 pobede i tri poraza, dok je trećeplasirani Novi Pazar na skoru 17/8. Pazar će u 26. kolu KLS, poslednjem u regularnom delu sezone, biti domaćin Dunavu, a Borac ekipi Vojvodine. M. Minić Indeksonline OKK Novi Pazar\nFoto: OKK Novi Pazar


O kreditu od Emirata 26. oktobra u Abu Dabiju – AGRO VESTI by agronews.rs\nHome Tržište Investicije O kreditu od Emirata 26. oktobra u Abu Dabiju\nOct 15, 2013 | Investicije, Srbija, Tržište, Vesti\t|\nDinkić je novinarima na ekonomskom samitu u Beogradu kazao da će tokom višednevne posete UAE biti reči i o operacionalizaciji ugovora koji se priprema sa Mubadalom i drugim kompanijama.\n– Ono što smo uspeli da uradimo sa Etihadom želimo da uradimo i na drugim poljima, od visoke tehnologije do poljoprivrede”, istakao je.\nNa pitanje da li će neki deo kredita iz UAE stići u Srbiju do kraja godine, Dinkić je rekao da bi na to pitanje mogao da odgovori da je ministar finansija.\n– S obzirom da vodim Komitet mogu da kažem samo da to nisu male pare, dobiti od nekog tri milijarde dolara u ovom tenutku, a da to nisu Emirati, bilo bi potpuno nemoguće – naveo je Dinkić.\nOn je izrazio uverenje da će dobru vest o kreditu saopštiti šeik Muhamed “kada za to dodje vreme”. Dinkić je kazao i da će od 1. januara 2014. Etihad postati vlasnik 49 odsto kapitala aviokompanije Er Srbija, dok će Vlada Srbije zadržati 51 odsto.\nNa pitanje da li očekuje probleme sa letovima Er Srbije na tržište SAD, zato što je američka kompanija Delta erlajns zatražila da se ne odobre letovi, Dinkić je kazao da su za njega to dobre vesti.\n– To znači da su se čak i Amerikanci uplašili Er Srbije – dodao je.\nDinkić je rekao da se nada da će američke vlasti odobriti letove Er Srbije za SAD i da ne veruje da će biti problema, već da se “konkurencija upašila”.\n– Ako se najjača američka kompanija plaši Er Srbije, to znači da smo napravili sjajan posao za našu zemlju – naglasio je on.\nDinkić je ocenio da bi novac iz kredita od UAE Srbija trebalo da investira u poljoprivredu i proizvodnju, a deo da iskoristi za razduživanje, i tako postane nezavisna od Medjunarodnog monetarnog fonda (MMF).\nKako je dodao, saveti MMF-a za smanjenje plata i potrošnje mogu da obore “i onako skroman privredni rast”.\nTags: abu dabiekonomski forumkreditmlađan dinkićuae


Kuba sledećeg meseca otvara granice, većina stanovnika vakcinisana | Novosadski informativni portal 021\nTo će joj omogućiti da ponovo dočeka turiste i da pruži šansu svojoj turističkoj industriji koja je u krizi.\nOštre mere ograničenja zbog pandemije korona virusa, drastično smanjenje letova za Kubu i američka zabrana za većinu putovanja na ostrvo otežali su situaciju za ovu turističku destinaciju, ostavljajući je iza regionalnih konkurenata kao što su Dominikanska Republika, Portoriko, Bahami i Kankun, navodi Rojters.\nKuba će od 15. novembra od svojih posetilaca zahtevati samo da pokažu dokaz o vakcinaciji ili nedavno urađeni PCR test za ulazak u zemlju.\nPotpuno vakcinisana populacija pokazaće se kao ključna "prodajna tačka" za ostrvo koje je već cenjeno zbog svoje bezbednosti, plaža i tirkizne vode, rekao je Francisko Kamps, koji nadgleda 32 hotela španske firme Sol Melias na Kubi.\n"Kuba će biti jedna od najbezbednijih destinacija i verujemo da ćemo do kraja sledeće godine dostići posete koje su bile 2019. godine", rekao je on.\nKubanske vakcine protiv korona virusa trenutno su pod kontrolom Svetske zdravstvene organizacije (SZO) i većina podataka o ispitivanjima tek treba da bude recenzirana, navodi Rojters.\nMeđutim, među zemljama sa više od milion ljudi Kuba vakciniše brže od bilo koje druge, a prema broju zvaničnih podataka u koje je Rojters imao uvid.\nNajmanje 90 odsto stanovništva primilo je najmanje jednu dozu neke od tri domaće vakcine protiv korona virusa.\n"U povoljnom smo trenutku kada počinjemo da se oporavljamo, da možemo da posetimo rodbinu i da idemo na odmor, kao i da unapredimo privrednu aktivnost", rekao je ovog meseca ministar turizma Huan Karlos Garsija.\nPandemija je zatvorila škole, mesta za zabavu i restorane, svela je na "nulu" važnu turističku industriju, a to je pogoršalo ekonomsku krizu zbog koje su stanovnici ostali bez hrane i lekova.\n"Ove godine je stiglo samo 200.000 gostiju, a očekuje se još samo 100.000," rekao je ministar Garsija.\nKubanski ekonomista Rikardo Tores rekao je da te brojke znače "razarajući" pad turizma od 92 odsto ove godine, u poređenju sa 2019. godinom.\nKUBA\tKorona virus\nJedva čekam da otvore i da odem da potpomognem ljudima turizam :)\n26.10.2021\t• 18:34\nE njihovu bi primio vakcinu bez razmisljanja i neke sumnje! Zaista su vele sila u medicini ko je bio tamo na lecenju od kancera zna o cemu pisem! Dajte kubanske!


Lola Radivojević u borbi za titulu prvaka Evrope - Dnevnik Juga\nPočetna / GRADOVI / Niš / Lola Radivojević u borbi za titulu prvaka Evrope\nIna Dendić 04/07/2019\tNiš, SPORT Ostavi komentar\nŽenska reprezentacija Srbije do 14 godina uspešno je savladala prvu prepreku na EUROPEAN SUMMER CUP-u. U timu reprezentacije do 14 godina je Lola Radivojević, teniserka Teniske akademije Živković.\nSummer Cup predstavlja letnje ekipno prvenstvo Evrope, a reprezentativke Srbije do 14 godina su takmičenje započele u Bugarskoj (grad Blagoevgrad) u kvalifikacionoj grupi sa teniserkama iz Austrije, Poljske, Italije, Turske, Bugarske, Španije i Rumunije. Kvalifikacioni turnir je održan od 30. juna do 2. jula, a naša selekcija je prošla dalje kao prvoplasirana selekcija iz ove grupe. Igrala su se dva singla i jedan dubl za ukupan rezultat meča. Naše reprezentativke su prvo bile bolje od teniserki iz Austrije sa 3:0, a zatim od Turkinja sa 2:1. U finalnom delu kvalifikacija poražena je i Italija sa 3:0. Lola Radivojević je na turniru ostvarila sve pobede.\nNaše teniserke su već stigle u San Remo (Italija) gde će se od 5. do 7. jula održati finalni deo Summer Cup-a. Za titulu prvaka Evrope će se boriti 8 najboljih selekcija iz 4 kvalifikacionih grupa (Srbija, Italija, Češka, Švajcarska, Rusija, Slovačka, Grčka i Ukrajina).\nPrethodni Evo u kojih šest ulica u gradu sutra neće biti vode zbog radova\nSledeći POČEO LESKOVAČKI KARNEVAL: Lena Mladenović izabrana za princezu Karnevala


Skupština Kosova: Usvojen budžet za 2019. godinu – GracanicaOnline.Info\n21. decembra 2018. 2 min read\nSkupština Kosova danas je, posle duže pauze koja je proglašena zbog nedostatka kvoruma, usvojila Budžet za narednu godinu u iznosi od dve milijarde i 370 miliona evra. Osim poslanika SLS -a, Slobodana Petrovića, niko od srpskih predstavnika nije prisustvovao današnjem zasedanju.\nIako je prethodno najavljen dnevni red sa ukupno 44 tačke, o kojima se nije glasalo na pet prethodnih skupštinskih zasedanja, takođe i glasanje o nedovršenoj tački, sa vanredne sednice od 22. novembra o predlogu Rezolucije u vezi neuspeha i skandala spoljne politike Kosova, za koji su poslanici prvo trabali da glasaju, to se nije dogodilo. Zbog nedostatka kvoruma, proglašena je pauza od pola sata, kako bi Skupština mogla da nastavi rad. Posle pauze u salu je ušao premijer Kosova, Ramuš Haradinaj i umesto da se nastavi rad, po već objavljenom dnevnom redu, saopšteno je da će poslanici prvo glasati za predlog Zakona o budžetu Kosova za 2019. godinu.\nPoslanik Socijaldemokratske partije Dardan Sejdiu, pre usvajanja Budžeta, izneo je niz zahteva. Sejdiu je, između ostalog, zatražio da se sporazum Kosova i Srbije završi u sledećoj godini, da se najkasnije do ponedeljka usvoji zakon o dijalogu, da Vlada Kosova ne sme više da zavisi od Srpske liste, te da svaki ministar može da ima maksimalno dva zamenika. Iz Socijaldemokratske partije je zahtevana i zamena ministra poljoprivrede Nenada Rikala jer, kako je naglasio Dardan Sejdiu, u ovom trenutku ne radi najvažnije ministarstvo za Kosovo, čiji je ministar u ostavci.\nPremijer Kosova, Ramuš Haradinaj, foto: GračanicaOnlajn\nPre izglasavanja budžeta premijer Kosova, Ramuš Haradinaj je obećao Socijaldemokratskoj partiji da će joj biti ispunjeni svi zahtevi zato što je podržala njegovu vladu.\n„U vremenu kada je Srpska lista pokušala da ucenjuje Kosovo, hvala Socijaldemokratskoj partiji što je podržala vladu u ovom sudbonosnom trenutku“, rekao je Haradinaj.\nKosovski premijer je naglasio da će se u ponedeljak 24. decembra na dnevnom redu Skupštine naći usvojanje zakona o dijalogu, koji je bio uvršten u današnji dnevni red.\nTags: budžet Kosovo Skupština Haradinaj\nPrevious Veselji pozvao institucionalne lidere i predstavnike opozicije na dogovor oko koordinacije dijaloga\nNext Protest „1 od 5 miliona“, treći put u Bogradu


Yandex.Taxi uveo plaćanje karticama - Netokracija.rs\nYandex.Taxi uveo plaćanje karticama\nMilena Rašić 13. 8. 2018.\nPored keša, od sada moguće i plaćanje 'plastikom'.\nKorisnici ovog servisa moći će da svoju karticu povežu sa aplikacijom, te će se nakon završene vožnje novac automatski skidati sa računa. Kako se u saopštenju navodi, servis će moći da se plaća i kreditnim karticama Visa i Mastercard (što nas stavlja u nedoumicu da li će i DinaCard biti prihvaćena).\nDa bi se kartica povezala sa aplikacijom potrebno je samo da navesti njen broj u odeljku menija “Način plaćanja” (može se uneti ručno ili skenirati pomoću kamere), a radi provere kartice biće naplaćen mali novčani iznos koji će odmah biti vraćen na račun. Tokom prvih narudžbina, kako se navodi u saopštenju, cena svake vožnje će se naplaćivati sa kartice u delovima, a kasnije odjednom, na kraju puta.\nInače, u aplikaciju su pre puštanja u rad u našem glavnom gradu dodate detaljne karte ovog grada i srpski jezik, a ovo je još jedan korak u poboljšanju korisničkog iskustva, kako navode iz Yandex-a.\nNajveći ruski online servis za naručivanje vozila u junu je započeo rad u Beogradu, a Srbija je time postala prva država u Centralnoj i Istočnoj Evropi u kojoj posluje ova ruska IT kompanija. Pored toga servis trenutno funkcioniše i u 10 drugih zemalja u Evropi i Aziji.


Republički štab zasijedao: Škole da predlože obustavu nastave ukoliko bude potrebe - Srpskainfo\nRepublički štab za vanredne situacije na današnjoj sjednici je važeće mjere produžio do 13. septembra.\nŠtab je zadužio i sve vaspitno obrazovne ustanove i gradske i opštinske štabove za vanredne situacije jedinica lokalnih samouprava u Srpskoj, da u skladu sa epidemiološkom situacijom u Republici Srpskoj, redovno obavještavaju Ministarstvo prosvjete i kulture, te da ukoliko bude potrebno dostave prijedlog za obustavljanje nastave u školama i prelasku na odvijanje nastave na daljinu, saopšteno je nakon današnje sjednice.\nRepublički štab za vanredne situacije danas je prihvatio Informaciju o raspodjeli 29.250 doza Fajzer vakcina protiv COVID-19, te zadužio JZU Institut za javno zdravstvo Republike Srpske da obavi raspodjelu vakcina zdravstvenim ustanovama širom Srpske.\nRepublički štab za vanredne situacije donio je i Zaključak o donaciji lične zaštitne opreme javnim zdravstvenim ustanovama. Za realizaciju ovog zaključka zadužuje se Fond zdravstvenog osiguranja Republike Srpske.\nDruštvo Epidemiološke mjereRepublički štab za vanredne situacijeVirus korona\n"Vakcinacija jedini način da spriječimo teške kliničke slike" Dragojević-Stojić kaže da se ne pridržavaju svi propisanih mjera\nPORAST BROJA ZARAŽENIH Republički štab produžio mjere u Srpskoj, apeluju na vakcinaciju\nKontrole epidemioloških mjera u FBiH: Za mjesec izdato 91.400 KM kazni, zatvorena četiri poslovna subjekta\nDVIJE OSOBE PREMINULE U Kantonu Sarajevu 184 novozaraženih\nIZGUBIO BITKU S KORONOM Preminuo Zoran Stanković, bivši ministar zdravlja i odbrane Srbije\nRASTE BROJ ZARAŽENIH Na korona virus u Republici Srpskoj pozitivna 41 osoba, nema preminulih


Među najbrže rastućim tehnološkim kompanijama centralne Evrope i jedna iz naše države\nMeđu njima je dominantna Hrvatska sa čak šest kompanija, dok Bosna i Hercegovina ima jednog predstavnika. Softverska kompanija Ministry of Programming se prvi put plasirala na listu 50 najbrže rastućih, i to na 21. mjestu sa stopom rasta od 813%.\n“Čestitamo kompaniji Ministry of Programming i izuzetna nam je čast što je četvrti put uzastopno na ovoj prestižnoj listi 50 najbrže rastućih tehnoloških kompanija zastupljena i Bosna i Hercegovina. Konstantno prisustvo kompanija iz naše države na ovoj listi dokaz je da imamo vibrantnu scenu tehnoloških kompanija koja je prepoznata na velikoj sceni i već odavno izlazi iz lokalnih okvira. Mi kroz različite aktivne projekte koje imamo sa tehnološkim kompanijama iz BiH, ali i kroz posvećenost ovoj regionalnoj inicijativi, nastavljamo biti pouzdan partner među kompanijama iz ICT sektora“, izjavio je Muhamed Semić, viši menadžer u Odjelu poslovnog savjetovanja i savjetovanja povezanog s upravljanjem rizicima Deloitteovog ureda u Sarajevu.\nListu predvodi Voltas IT iz Litvanije, sa rastom od fascinantnih 5.734 posto, a u prvih deset su i četiri start-apa iz Češke i po jedan iz Hrvatske, Estonije, Mađarske, Poljske i Slovačke. Češki start-apovi su inače najzastupljeniji na listi i ima ih čak 19, slijedi Poljska sa 11, Hrvatska sa 6, Litvanija sa 5 i Slovačka i Mađarska sa po 3.\nDeloitte pravi ovu listu već 20 godina i rangira 50 najbrže rastućih privatnih i javnih kompanija u tehnološkom sektoru, a na osnovu rasta prihoda tokom četiri godine (od 2015. do 2018).\nKompanije moraju imati prihod od 50.000 eura tokom 2015, 2016. i 2017 godine kao i operativni prihod od najmanje 100.000 eura u toku 2018. godine. Naveći broj rangiranih kompanija bavi se softverom, njih 31, a čak 37 je na listi prvi put.\nPrevious Dva zlata, srebro i dvije bronze za bosanske inovatore u Zagrebu\nNext Dan Gradačca: Prisjećanje na herojsku odbranu grada Husein-kapetana (Video)


Ambasada SAD-a pozdravlja dogovor o formiranju vlasti | Banjaluka.net\nAmbasada SAD-a pozdravlja dogovor o formiranju vlasti\nIz Ambasade SAD-a u Sarajevu oglasili su se povodom potpisivanja sporazuma lidera SDA, SNSD-a i HDZ-a o formiranju vlasti pozdravivši pomak, ali su naglasili da će tražiti odgovore o tome postoji li konsenzus o slanju Godišnjeg nacionalnog programa u NATO.\n“Koliko nam je poznato, lideri tri najveće političke stranke postigli su dogovor da formiraju vlast na nivou Bosne i Hercegovine. Između ostalog, lideri stranaka potvrdili su postojeći konsenzus o važnosti napretka Bosne i Hercegovine na putu ka EU i NATO savezu. Mi ovaj korak pozdravljamo i namjeravamo raditi sa političkim strankama i članovima Predsjedništva BiH da bi pojasnili kako će nove vlasti tumačiti ovaj sporazum, što posebno uključuje pitanje da li postoji jasan konsenzus po pitanju ranog podnošenja Nacionalnog akcionog plana Bosne i Hercegovine (ANP) NATO savezu”, poručili su iz Ambasade.\nDodaju da Sjedinjene Američke Države ostaju posvećene miru i sigurnosti u Bosni i Hercegovini, kao i prosperitenoj budućnosti gradjana ove zemlje.\n“Bit ćemo snažan partner potpuno funkcionalnim vlastima koje su opredijeljene da rade na reformi odbrane, unaprijeđenju socio-ekonomskih reformi i jačanju vladavine prava”, zaključeno je u saopćenju.


Proizvodi - NetSeT Global Solutions Srbija\nNaša ekspertiza je razvoj kompleksnih informacionih sistema za upravljanje podacima građana. Godine marljivog rada i usavršavanja su nas dovele do statusa regionalnog lidera u oblasti elektronske identifikacije, eGovernment-a i specijalizovanih sistema za sigurnu komunikaciju.\nU okviru našeg portfolija proizvoda nudimo proizvode koji omogućavaju potpun skup funkcionalnosti nacionalne infrastrukture za razmenu podataka, uključujući informacione sisteme za upravljanje i skladištenje podataka, izdavanje i korišćenje identifikacionih dokumenata, zaštitu informacija i pouzdano utvrđivanje identiteta građana.\nKroz posvećen rad naših inženjera, nudimo visok stepen prilagođavanja proizvoda potrebama klijenata. Koristeći najsavremenije tehnike za dizajn i razvoj softvera, uključujući modularnu arhitekturu rešenja i generisanje softverskog koda iz grafičkih dijagrama (executable UML), sve svoje proizvode veoma efikasno prilagođavamo poslovnim procesima i postojećim sistemima naših klijenata.\nCentralni sistem za čuvanje podataka građana jedne populacije\nNacionalni sistemi za izdavanje i upravljanje identifikacionim dokumentima\nPrimena kriptografije za sigurnu autentikaciju i zaštitu podataka\nRazmena podataka visoke poverljivosti\nGeografski distribuiran sistem za siguran prenos i čuvanje podataka visoke poverljivosti\nUpravljanje graničnim prelazima\nPouzdana identifikacija putnika na graničnim prelazima\nSet samostalnih komponenti za sigurnu razmenu podataka i unapređenje postojećih procesa


Predstavljen hotel Radisson Collection - Beograd na listi najekskluzivnijih svetskih destinacija - Novosti - Turistički svet\nPredstavljen hotel Radisson Collection - Beograd na listi najekskluzivnijih svetskih destinacija\nHotelska grupacija „Radisson Hotel Group“ predstavila je 18. oktobra svoj novi, ekskluzivni brend „Radisson Collection“ na događaju organizovanom u Beogradu. Više od petsto zvanica uživalo je u jedinstvenom programu, tokom koga su putem „digitalnih vrata“ i virtuelnih projekcija mogli da obiđu hotele ovog lanca na nekoliko svetskih destinacija.\n- Ponosni smo da je Beograd sada dom jednog od prvih hotela brenda Radisson Collection. Beograd je skriveno blago Evrope i ima izvanredan potencijal za dalji razvoj. Zajedno sa vlasnicima hotela (Soravia Group) primetili smo povećanu potražnju za putovanjima u Beograd i Srbiju. Jedinstveni dizajn hotela i popularnost destinacije zaslužni su što je hotel postao deo ovog ekskluzivnog brenda – istakao je Yilmaz Yildirimlar, potpredsednik Radisson Hotel Group za regiju Centralne i Istočne Evrope.\n- Sa novim imenom na tržištu, pažnja hotela Radisson Collection, Old Mill Belgrade biće usmerena ka kreiranju novog iskustva za goste, uz servis i sve pogodnosti učešća u programu lojalnosti Radisson Rewards. Menadžment hotela će pod novim imenom nastaviti da aktivno radi na društveno odgovornim projektima, kao i podršci u umetnosti, kulturi i sportu. Podsticaće kretivnost svojih zaposlenih, postavljati izazove i razvijati nove, kreativne koncepte sa idejom da gost uvek bude u srcu svega što kompanija radi - poručuju iz ovog beogradskog hotela.


korisnički servis /način plaćanja\nSa ciljem da svim korisnicima javnih parkirališta pojednako omogući parkiranje, „Parking servis Jagodina“ početkom maja 2007. godina prelazi na nov način naplate parkiranja u gradu, po Pravilniku o organizaciji i uređivanju stacionarnog saobraćaja, objavljenim u Službenom glasniku Grada Jagodine br.08/2013.\nPlaćanje će se vršiti putem mobilnog telefona SMS-om i parking karatama koje cete moći kupiti na svim obeleženim mestima u gradu.\n>>Plaćanje Parking Kartom\nUputstvo za upotrebu parking karte\n1. Korisnik je dužan da na parking karti ogrebe: mesec i dan u kojem koristi parking mesto, kao i sat i minut u kome je parkiranje započeto.\n2. Korisnik parkiranja dužan je da vidno istakne ovu kartu sa unutrašnje strane prednjeg vetrobranskog stakla.\n3. Ova parking karta se koristi jednokratno.\n4. Neisticanje ili nepravilno korišćenje parking karte podleže sankcijama u skladu sa Pravilnikom o organizaciji i uređivanju stacionarnog saobraćaja na teritoriji Grada Jagodine (službeni glasnik Grada Jagodine br.08/2013.godine).\nParking servis Jagodina nema obavezu čuvanja parkiranih vozila, niti snosi odgovornost za eventualno nastala oštećenja.\nFalsifikovanje se kažnjava po zakonu. Parking kartu možete kupiti na kioscima koji imaju vidno istaknuto obaveštenje o prodaji parking karata.\n>>SMS - Plaćanje mobilnim telefonom\nUvodjenje sistema naplate parking mesta putem SMS-a, olakšava i ubrzava proceduru plaćanja usluge parkiranja. Ukoliko ste u žurbi i nemate dovoljno vremena za kupovinu parking karte na nekom od prodajnih mesta u gradu, dovoljno je samo da pošaljete poruku SMS-om, koja će sadržati registarsku oznaku vašeg automobila, na jedan od dva broja 3501 i 3502 u zavisnosti od zone parkiranja (3501 za zonu 1 i 3502 za zonu 2).\nKorisnik parkinga koji želi da izvrši placanje putem SMS-a, dužan je da kao tekst nove poruke upiše registarski broj vozila, bez razmaka i drugih specijalnih znakova (npr. JA1234AA) i posalje na 3501 ili 3502 u zavisnosti od zone parkiranja. Trenutak slanja SMS poruke će se smarati trenutkom početka korišćenja tog parking mesta. Sistem ne pravi razliku između malih i velikih slova pa nije potrebno voditi računa o tome.\tKorisnik može poslati SMS sa bilo koje trenutno aktuelne mreže mobilnih provajdera.\nPoruka se šalje na jedan od dva broja 3501 i 3502, koji označavaju ZONU parkiranja gde se vozilo nalazi u momentu plaćanja usluge. Broj 3501 je broj koji označava zonu 1, a broj 3502 je broj koji označava zonu 2.\nAko sistem detektuje da poruka iz nekog razloga nije parvilno poslata, korisnik dobija upozorenje o pogrešno poslatoj poruci i mora ponoviti slanje poruke u ispravnoj formi.\nUkoliko sistem iz bilo kog razloga nije operativan, korisnik nakon slanja poruke dobija informaciju, uz izvinjenje, da sistem nije operativan i da koristi alternativan način plaćanja usluge korišćenja parkinga, tj.plaćanje parking kartom.\nNakon ispravno poslate poruke sistem korisniku daje povratnu informaciju u vidu SMS poruke u kojoj je naveden registarski broj automobila za koji je kupljena karta, zona za koju je izvršeno placanje, cena naplaćene usluge, vreme isteka dozvoljenog (plaćenog) parkiranja, broj PIN-a (jedinstveni broj –broj elektronske karte) za slučaj reklamacije/žalbe i obaveštenje da se poruka sačuva do isteka parkiranja.\nKorisniku parking mesta se naplaćuje iznos cene parkiranja za 1 sat. Iznos cene slanja SMS zavisi od Zone parkiranja za koju je korisnik poslao poruku.\nTačno 5 (pet) minuta pre isteka ukupno plaćenog vremena parkiranja, korisnik dobija SMS poruku sa obaveštenjem o tačnom trenutku isteka (datum, sati, minut) parkiranja.\nNakon toga korisnik je u mogućnosti da produži parkiranje, ukoliko mu prethodi broj uplaćenih sati i Zona parkiranja to dozvoljavaju ili da ukloni vozilo sa parking mesta u propisanom terminu.\nU zavisnosti od zone u kojoj se nalazi parkirano vozilo i vremenskog ograničenja parkiranja, korisnik može produžiti vreme zadržavanja u crvenoj zoni maksimalno do 2 sata , a u žutoj zoni može produžavati parkiranje bez vremenskog ograničenja. Nakon maksimalno iskorišćenog dozvoljenog vremena parkiranja, korisnik mora napustiti zonu u kojoj se nalazi najmanje na 30 minuta, kako bi mu sistem dozvolio ponovo parkiranje u istoj zoni tokom dana ili mora promeniti zonu parkiranja.\nUkoliko korisnik namerno ili greškom pošalje SMS za uslugu parkiranja u vremenu kada sistem ne radi, uplata se automacki odlaže i važi za prvi sat naplate u prvom sledećem danu kada se vrši naplata. Korisnik takođe dobije obaveštenje o tome putem povratnog SMS-a.\nParking karte i dalje ostaju u upotrebi, a serijski broj parking karte je parametar validan za informacioni sistem kontrole i naplate, kao i SMS plaćanje. Zbog usklađivanja sa SMS sistemom naplate parking karte su štampane u bojama zona (crvena-zona1 i zuta-zona2).


DENEX | Aktuelno\nOECD ispituje ulogu poreskih sistema u periodu ekonomskog oporavka od COVID-19\nOECD je objavio post u kome se raspravlja o ulozi poreskih sistema u periodu ekonomskog oporavka od uticaja COVID-19.\nDenex je dobitnik AAA zlatne bonitetne aktivnosti\nDobitnik smo AAA zlatne bonitetne aktivnosti sertifikacionog tela Bisnode.\nUdruženje poreskih savetnika Srbije organizuje obuku za poreske savetnike, u cilju sticanja neophodnih teorijskih i praktičnih znanja za pravilno tumačenje i primenu poreskih propisa.\nOsnovano Udruženje poreskih savetnika jugoistočne Evrope\nCilj novoosnovanog Udruženja je da se poreski savetnici iz zemalja regiona povežu kako bi jednostavnije razmenjivali informacije što će kao krajnji efekat imati unapređenje kako regionalnih propisa tako i prakse.\nPoreske novosti – decembar 2018\nKao podsticaj stvaranju povoljnijih uslova za obavljanje privrednih aktivnosti poreskih obveznika, Narodna skupština Republike Srbije usvojila je 07.decembra 2018.godine Zakon o izmenama i dopunama Zakona o porezu na dobit pravnih lica.\nPoreske olakšice od oktobra 2018\nOd 01. oktobra 2018. godine počinju da se primenjuju oslobođenja predviđena Zakonom o porezu na dohoda građana i Zakonom o doprinosima za obavezno socijalno osiguranje


RTS :: Otvorena poglavlja 13 i 33 u pregovorima sa EU\nPolitika Otvorena poglavlja 13 i 33 u pregovorima sa EU\nLuksemburg / ponedeljak, 25. jun 2018, 20:10 -> 23:12\nSrbija je u Luksemburgu, na međuvladinoj konferenciji, otvorila još dva poglavlja u pregovorima sa Evropskom unijom, poglavlje 33 o finansijskim i budžetskim odredbama i poglavlje 13 o ribarstvu.\nSa dva nova poglavlja, Srbija ima 14 otvorenih poglavlja od kojih su dva privremeno zatvorena.\nDelegaciju Srbije na Međuvladinoj konferenciji predvodila je ministarka za evrointegracije Jadranka Joksimović. Evropsku komisiju predstavljao je komesar za pregovore o proširenju Johanes Han, a ispred Saveta EU prisutna je bila šefica bugarske diplomatije Ekatarina Zaharijeva.\nJadranka Joksimović je istakla da je nesumnjivo da je Srbija posvećena boljoj budućnosti naših građana i članstvu u EU.\nMinistarka je, na konferenciji za novinare, rekla da je jasno da je Srbija, uz sve teškoće koje postoje u EU, koje vidimo i u regionu, gde pokazujemo da želimo da prevaziđemo teret prošlosti, kao i teško sprovođenje unutrašnjih refomi, posvećena svom starteškom cilju.\n"Najlakše je slati negativne poruke, biti negativan i dobijati kratkoročne negativne poene. Međutim, svaki mali korak, koliko on bio mali, ali stalan, vodi do velikog cilja", poručila je ministarka Joksimović.\n"Okolnosti će nam nekada ići na ruku pa ćemo otvarati više poglavlja. Važno je da ne preovladava frustracija, već strateški cilj", podvukla je Joksimovićeva.\nNavela je da se Srbija danas otvorila dva važna i konretna poglavlja.\n"Posebno poglavlje 33 koje nas sprema da u budućnosti na pravi način učestvujemo u evropskom budžetu i istovremeno da budemo korisnici fondova kada postanemo članica. Zato sada radimo na jačanju administrativnih kapaciteta da možemo na pravi način to da uradimo, da budemo funckonalni član EU", objasnila je Joksimovićeva.\n"Nama je važno da uredimo na pravi način kvalitet i regulišemo proizvodnju u ovoj oblasti, da budemo konkurentni na tržištu regiona i EU, kao i da možemo da koristimo fondove dostupne za obnavljanje akvakultura", dodala je ona.\nJoksimovićeva je rekla da je set amandmana koje je Srbija poslala Venecijanskoj komisiji dobio pozitivno mišljenje, i da će, kada stigne formalno odgovor mišljenja, komentari i sugestije biti usvojene i implementirane, te da će se ići dalje u debatu jer je važno da se u to uključi društvo.\nPrenela je i da je priprema medijske strategije ponovo pokrenuta uz aktivno učešće misije OEBS-a u Srbiji, što će dati dodatnu vrednost procesu.\n"Mislim da će biti dovoljno elemenata u narednih šest meseci, tokom predsedavanja Austrije EU, koja je takođe Zapadni Balkan stavila među svoje prioritete, da Srbija do kraja godine otvori i druga poglavlja za koje smo tehnički spremni", naglasila je Joksimovićeva.\nHan: Dalji napredak Srbije\n"Bili smo u mogućnosti da otvorimo dalja poglavlja jer smo uočili značajan napredak", konstatovao je Han.\n"Srbija mora da ubrza reforme u oblasti vladavine prava", zatražio je Han.\n"Otvaranje daljih poglavlja se može postići samo ako ima napretka u vladavini prava i normalizaciji odnosa sa Prištinom. Srbija je posvećena napretku u vladavini prava i uveren sam da će tokom predsedavanja Austrije doći do otvaranja novih poglavlja u ovoj godini", rekao je Han.\n"EU pokazala posvećenost širenju"\n(utorak, 26. jun 2018, 06:06) - anonymous [neregistrovani]\ndodje na red i ribolov.i sada novi problemi.Da li ce mi Brisel izdavati ribolovnu dozvoli i sta ako u Nisavi slucajno upecam ajkulu ili kita.Da li moram da ih pustim.\n(ponedeljak, 25. jun 2018, 22:58) - anonymous [neregistrovani]\npa valjda prvo treba resit status kosova?


Klasična Buba po ceni novog VW Golf R modela - AutoExclusive - Auto vesti, Novi, Luksuzni, Polovni automobili...\nKlasična Buba po ceni novog VW Golf R modela\nZa nekoga, ništa ne može da se poredi sa lepotom originalnih klasičnih modela u savršenom stanju, posebno jedva voženih primeraka...\nListovana na aukciji RMSothebys za njihov Fort Lauderdale događaj, tokom 6. i 7. aprila na Floridi, ova Buba može biti prodata za 40.000 ili 50.000, što je nešto više od potpuno novog Golf R modela, koji startuje sa 39.375 dolara u SAD.\nZapravo, ono što ovaj model čini toliko posebnim i što ga je dovelo do astronomske sume, jeste što ovo nije običan Volkswagen Beetle Supper Cabriolet koji se u Americi kreću oko 15.000 dolara. Naravno ovo je tako zbog minimalne pređene kilometraže od 1,287 km, a sudeći prema aukcijskoj kući, automobil je u gotovo novom stanju.\nIstorija ovog modela pravilno je dokumentovana, još od kada je sišao sa pokretne trake 1979., a prate ga savršeno održavana servisna knjiga i ugrađene oznake.\nAukcijska kuća ne otkriva detalje o bilo kakvim restauracijama niti o pravilnom održavanju, međutim, kada imamo u vidu procenjenu prodajnu cenu, možemo razmišljati o drugoj opciji, koja verovatno završava sa nekoliko radova koji su bili potrebni. Ono što je važno, sve deluje veoma čisto i savršeno održavano u putničkoj kabini i motornom delu.\nOriginalna Buba je osvojila sva srca i zaslužila svoje ime kao nasleđe, postavši veoma cenjen kolekcionarski primerak, čiji se naslednik suočava sa veoma teškim vremenima. Volkswagen planira da je u potpunosti penzioniše, jer posedovanje potpuno nove Bube više nema smisla, sudeći prema direktoru kompanije Frank Welsh. VW i dalje poseduje klasične modele u svom opsegu, u formi potpuno električne reinterpretacije ikoničnog Minibus modela.


AKO IMATE OVE SIMPTOME, FALI VAM MAGNEZIJUM: Četiri znaka su posebno opasna, a evo koja hrana je bogata ovim mineralom - Novi Početak\nMagnezijum je mineral koji je odgovoran za više od 300 procesa u našem telu, te možemo osećati određene posledice ukoliko ga ne unosimo u dovoljnoj količini.\nšećera u krvi, u održavanju jakih kostiju, ali i doprinosi stabilnom radu srca.\nZbog toga se javljaju određene posledice ukoliko nam fali magnezijuma u telu, a ovo su neke od njih.\nIstraživanja su pokazala da ljudi koji pate od migrene imaju tendenciju nižeg nivoa magnezijuma u telu. Smatra se da nzak nivo magnezijuma doprinosi glavoboljama i migrenama zbog svoje uloge u podršci zdravoj neurološkoj funkciji i stvaranju neurotransmitera.\nStručnjaci predlažu uzimanje dodatka magnezijum oksida u količini 400-500 miligrama dnevno, kako bi se sprečile migrene.\nMagnezijum ima višestruku ulogu u našoj probavi, jer pomažući uvlačenju vode u creva pomaže održavanju stolice mekom za delotvornije uklanjanje. Takođe pomaže u održavanju kontrakcija mišića creva.\nNedostatak magnezijuma može dovesti do bolnih grčeva u mišićima, i to najčešće u donjem delu nogu i u stopalima. Mišići se stežu i opuštaju, a bez dovoljne količine magnezijuma ove kontrakcije i opuštanja mogu postati teški i nekoordinisani.\nZbog svoje važne uloge u stvaranju neurotransmitera nizak nivo magnezijuma može stvoriti osećaj teskobe, stresa i razdražljivosti. Neurotransmiteri su hemijski spojevi koje se nalaze u mozgu i pomažu živcima da međusobno komuniciraju, pa je anksioznost jedan od najvećih simptoma nedostatka magnezijuma. Izvor: Profimedia\nNeurotransmiter gama-aminobuterna kiselina (GABA) igra ulogu u pomaganju telu da se opusti. GABA je neurotransmiter odgovoran za smirivanje živčane aktivnosti, a magnezijum igra važnu ulogu u stvaranju GABA-e u mozgu. Nedostatak magnezijuma može dovesti do niske proizvodnje GABA-e, a samim tim i do nesanice.\nU još težim slučajevima, nego u ovih pet, može doći do mnogo ozbiljnije hipomagnezijemije, kada je koncentracija magnezijuma u krvi ispod 1,6 miliekvivalenata (mEq) na litru krvi. Prvi znakovi toga su povraćanje, mučnina, pospanost i tremor.\nHrana koja je najbogatija ovim mineralom uključuje svo zeleno lisnato povrće, orašaste plodove, avokado, semenke bundeve, losos, mlečne proizvode, tamnu čokoladu.\nMagnezijum se takođe može dobiti i ispijanjem vode, a istraživanja pokazuju da ljudi koji žive u područjima s tvrdom vodom imaju manje kardiovaskularnih bolesti jer je tvrda voda rezultat visokog nivoa magnezijuma i kalcijuma.


Izvor: B92, 06.Dec.2021, 10:08\nZbačena liderka Mjanmara Aung San Su Ći osuđena je na četiri godine zatvora.\nKako ocenjuje BBC, ovo je prva u nizu presuda kojima bi mogla da bude osuđena na doživotni zatvor.\nProglašena je krivom po optužbama za podsticanje na neslaganje i kršenje pravila o kovidu u skladu sa zakonom o prirodnim katastrofama.\nSu Ći se suočava sa ukupno 11 optužbi, koje je sve negirala.\nOna je u kućnom pritvoru od februara kada je vojska izvela državni >> Pročitaj celu vest na sajtu B92 << udar, srušivši njenu izabranu civilnu vladu i zatvarajući brojne lidere. Vin Mint, bivši predsednik Mjanmara i saveznik Su Ći iz Nacionalne lige za demokratiju (NLD), takođe je osuđen na četiri godine zatvora pod istim optužbama.\nSu Ći (76) je optužena za niz optužbi, uključujući više tačaka za korupciju i kršenje zakona o službenoj tajni.\nPortparol novoformirane Vlade nacionalnog jedinstva, grupe koju čine prodemokratske ličnosti i protivnici puča, ranije je rekao za BBC da se Su Ći ne oseća dobro i da joj vojni generali spremaju 104 godine zatvora u zatvoru, želeći tako da ona umre u zatvoru.\nRTS: Bivša liderka Mjanmara osuđena na četiri godine zatvora\nLuftika.rs: Bivša liderka Mjanmara i dobitnica Nobelove nagrade osuđena na 4 godine zatvora\nBlic: PRVA PRESUDA ZA SU ĆI Nobelovka osuđena na zatvor, a preti joj i DOŽIVOTNA\nKurir: ČETIRI GODINE ZATVORA ZA POSRNULU IKONU: Sud u Mjanmaru osudio Aung San Su Ći zbog kršenja kovid mera, preti joj doživotna robija


Zamenik gradonačelnika Beograda Goran Vesić najavio je danas da će Bulevar kralja Aleksandra biti proširen u delu od Cvetkove pijace. Vesić je ukazao da tu postoje problemi, a prvi se odnosi na obezbeđivanje novca za eksproprijaciju, što je preduslov za proširenje.\nTokom leta se očekuje izgradnja Novog savskog mosta, a do kraja godine početak izgradnje novog tunela ispod centra grada koji će povezati savsku i dunavsku obalu, najavio je zamenik gradonačelnika Goran Vesić na panelu „Nekretnine i izgradnja: Privlačenje stranih investicija”, ...\nKao što je najavljeno pre nekoliko meseci, Srbija će dobiti stadion kapaciteta oko 60.000 mesta koji će ispunjavati sve uslove za organizaciju najvećih takmičenja poput finala Lige šampiona, finala Lige Evrope, Svetskog prvenstva ili Evropskog prvenstva.\nZamenik gradonačelnika Beograda Goran Vesić je izjavio danas da se grad priprema za izdavanje municipalnih obveznica, kao i da je već urađen popis gradske imovine, čija je vrednost sedam milijardi evra. Vesić je na Četvrtoj srpskoj konferenciji o razvoju nekretnina i ...\nNajbolja lokacija nam je trenutno preko puta Beograda na vodi, odnosno Blok 18, rekao je zamenik gradonačelnika Goran Vesić. On je na 4th Serbian Property & Infrastructure Development Conference koja se održava u Beogradu rekao da tu ima dosta privatne zemlje pa je omogućeno da ...\nVesić: Grad čini sve da poveća investicije u građevinarstvu\nUprava Grada Beograga godišnje izda dozvole za gradnju za više od milion kvadratnih metara, izjavio je danas zamenik gradonačelnika Beograda Goran Vesić na otvaranju 4. konferencije o razvoju nekretnina i infrastrukture u Beogradu i poručio da Grad čini sve da poveća investicije ...\nVesić potvrdio: Nacionalni stadion u Surčinu\nZamenik gradonačelnika Beograda Goran Vesić najavio je da će Nacionalni stadion da se gradi u opštini Surčin. Pre nekoliko meseci srpski državnici su najavili da će Srbija da izgradi stadion kapaciteta oko 60.000 mesta koji će ispunjavati uslove za domaćinstva najvećih ...\nZamenik gradonačelnika je, kao prvi panelista na skupu o nekretninama i infrastrukturi, rekao da je Beograd okrenut ka velikim investicijama, ali je dodao da ne vodi samostalnu politiku, već je to deo politike Vlade Srbije koja je dala ogroman doprinos da se ubrzaju investicije.\nBeograd se priprema za izdavanje municipalnih obveznica, izjavio je danas zamenik gradonačelnika Beograda Goran Vesić. "Uradili smo popis gradske imovine čija je vrednost sedam milijardi evra i sada radimo na projektu izdavanja gradskih obveznica", rekao je Vesić na konferenciji ...\nFudbalska reprezentacija Srbije dobiće novi stadion, a definitivno je utvrđeno na kojoj lokaciji će se nalaziti velelepni objekat. Zamenik gradonačelnika Beograda Goran Vesić najavio je da će Nacionalni stadion da se gradi u opštini Surčin.\nVesić podneo prijavu protiv NN lica zbog lažne mejl adrese\nNN lice je postavilo lažni imejl nalog pod imenom i prezimenom Gorana Vesića sa koga je slalo elektronske poruke. Zamenik Gradonačelnika Beograda Goran Vesić podneo je Posebnom tužilaštvu za visokotehnološki kriminal krivičnu prijavu protiv NN lica zbog osnovane sumnje da je ...\nZamenik gradonačelnika Beograda Goran Vesić najavio je da će Bulevar kralja Aleksandra biti proširen u delu od Cvetkove pijace. Vesić je ukazao da tu postoje problemi, a prvi se odnosi na obezbeđivanje novca za eksproprijaciju, što je preduslov za proširenje.\nZavršili smo popis gradske imovine, čija je vrednost sedam milijardi evra i sada radimo na projektu izdavanja gradskih obveznica - rekao je zamenik gradonačelnika. Zamenik gradonačelnika Beograda Goran Vesić je izjavio da se grad priprema za izdavanje municipalnih obveznica, kao ...\nNIJE TAMO GDE SU GA MNOGI OČEKIVALI: Poznato je gde će se graditi nacionalni stadion u Beogradu!\nPre nekoliko meseci čelnici Srbije, Rumunije, Bugarske i Grčke su najavili zajedničku kandidaturu za domaćinstvo Evropskog prvenstva 2028. i Svetskog prvenstva 2030. Zamenik gradonačelnika Beograda Goran Vesić najavio je da će Nacionalni stadion da se gradi u opštini Surčin .\nSvakom ko ulaže 50 mil € grad daje ceo tim\nZamenik gradonačelnika Goran Vešić izjavio je na konferenciji o nekretninama da potencijalni investitor mora da ima projekat koji je u skladu sa zakonom. On je to rekao odgovorajući na primedbe oko sporosti gradskog sekretarijata tokom primene procedura i naveo da grad svakom ko ...\nBeograd se priprema za izdavanje municipalnih obveznica, izjavio je danas zamenik gradonačelnika Beograda Goran Vesić. „Uradili smo popis gradske imovine čija je vrednost sedam milijardi evra i sada radimo na projektu izdavanja gradskih obveznica”, rekao je Vesić na konferenciji ...\nGoran Vesić podneo prijavu protiv NN lica, a evo i ZAŠTO\nZamenik gradonačelnika Beograda Goran Vesić podneo je Posebnom tužilaštvu za visokotehnološki kriminal krivičnu prijavu protiv NN lica zbog osnovane sumnje da je formiralo lažni imejl nalog, potvrdio je Vesić Tanjugu. Naime, 18.\nBulevar kralja Aleksandra biće proširen u delu kod Cvetkove pijace, najavio je danas zamenik gradonačelnika Beograda Goran Vesić. Vesić je ukazao da tu postoje problemi, a prvi se odnosi na obezbeđivanje novca za eksproprijaciju, što je preduslov za proširenje.\nOn je to rekao odgovarajući na primedbe oko sporosti gradskog sekretarijata tokom primene procedura i naveo da grad svakom ko ulaže preko 50 miliona evra dodeljuje posebnu radnu grupu, što je put za rešavanje problema.\nBeograd se priprema za izdavanje municipalnih obveznica, izjavio je danas zamenik gradonačelnika Beograda Goran Vesić. „Uradili smo popis gradske imovine čija je vrednost sedam milijardi evra i sada radimo na projektu izdavanja gradskih obveznica“, rekao je Vesić na konferenciji ...\nVesić podneo prijavu zbog lažne imejl adrese\nZamenik Gradonačelnika Beograda Goran Vesić podneo je krivičnu prijavu protiv NN lica zbog osnovane sumnje da je formiralo lažni imejl nalog, potvrdio je Vesić. Naime, 18. februara u 02.46 minuta NN lice je postavilo lažni imejl nalog pod imenom i prezimenom Gorana Vesića sa ...\nZamenik gradonačelnika Beograda Goran Vesić najavio je da će Bulevar kralja Aleksandra biti proširen u delu od Cvetkove pijace. Vesić je ukazao da t u postoje problemi, a prvi se odnosi na obezbeđivanje novca za eksproprijaciju, što je preduslov za proširenje.\nGORAN VESIĆ PONDEO KRIVIČNU PRIJAVU PROTIV NN LICA: Zamenik gradonačelnika ima razlog za to\nPodneo krivičnu prijavu Posebnom tužilaštvu za visokotehnološki kriminal Zamenik gradonačelnika Beograda Goran Vesić podneo je Posebnom tužilaštvu za visokotehnološki kriminal krivičnu prijavu protiv NN lica zbog osnovane sumnje da je formiralo lažni imejl nalog , potvrdio je ...\nBeograd se priprema za izdavanje municipalnih obveznica\nBeograd se priprema za izdavanje municipalnih obveznica, izjavio je zamenik gradonačelnika Beograda Goran Vesić "Uradili smo popis gradske imovine čija je vrednost sedam milijardi evra i sada radimo na projektu izdavanja gradskih obveznica", rekao je Vesić na konferenciji o ...


MIJENJA DOSADAŠNJU PRAKSU: Krivokapić gotovo spreman za poslanike – Volim Podgoricu\nPočetna/Najčitanije/MIJENJA DOSADAŠNJU PRAKSU: Krivokapić gotovo spreman za poslanike\nMIJENJA DOSADAŠNJU PRAKSU: Krivokapić gotovo spreman za poslanike\nMandatar Zdravko Krivokapić promijeniće dosadašnju praksu ukoliko do petka dostavi Skupštini program i predlog sastava nove vlade, jer su njegovi prethodnici iz Demokratske partije socijalista to činili pred sam izbor, potvrdilo je “Vijestima” više poslanika dosadašnjih saziva parlamenta.\nKrivokapića na to ne obavezuje Ustav, kao ni zakoni, dok u Poslovniku Skupštine Crne Gore piše da se ekspoze i predlog za sastav Vlade dostavlja poslanicima najkasnije pred početak sjednice na kojoj se odlučuje o izboru vlade, odnosno 2. decembra.\nNa zahtjev poslaničkih klubova tokom sastanka sa mandatarom, dogovoreno je ipak da to bude tri dana ranije, kako bi partije znale za koga glasaju, a s obzirom da je izvršna vlast koncipirana kao ekspertska.\nStranački organi Demokrata, Nove, Demokratske narodne partije, Socijalističke narodne partije i Pokreta za promjene trebalo bi tokom vikenda da formalno odluče da li će podržati mandatara, iako su deklarativno to već svi najavili.\nNosilac izborne liste koalicije “Za budućnost Crne Gore” već je objavio na koje ministre računa, ostala su upražnjena čelna mjesta u ministarstvima odbrane i unutrašnjih poslova.\nJedno od njih, kako je juče potvrđeno “Vijestima”, vjerovatno će pripasti lideru GP URA Dritanu Abazoviću koji će biti i vicepremijer, dok je druga pozicija i juče usaglašavana.\nNakon što je advokat Nikola Terzić odustao od kandidature za mjesto u vrhu MUP-a, izbor njegovog nasljednika ide veoma teško jer je malo onih koji nisu politički kompromitovani, raspolažu znanjem i sporemnošću za to mjesto, potvrđeno je “Vijestima” iz više izvora.\nU opciji je bilo nekoliko aktivista civilnog sektora, ali se navodno od toga odustalo.\nAbazović je ranije u više navrata insistirao da njegova platforma Crno na bijelo kontroliše bezbjednosni sektor, te da je to i očekivanje “zapadnih partnera”, odnosno uticajnih ambasada, zemalja članica NATO saveza.\nKomentarišući najavu mandatara da će do petka dostaviti Skupštini predlog sastava vlade i ekspoze, iz GP URA su odgovorili “Vijestima” kako vjeruju da je motiv ovog postupka njegova dobra volja i želja da svaki njegov i potez nove Vlade bude transparentan i na vrijeme predočen javnosti i poslanicima.\n“Podsjećamo da je URA među prvim konstituentima nove vlasti imala stranačke organe (Predsjedništvo i Glavni odbor) na kojima se raspravljalo o podršci novoj Vladi. Zaključak tih partijskih tijela bila je gotovo jednoglasna podrška Vladi mandatara Zdravka Krivokapića. Velika očekivanja građana svakako su dodatni motiv da se proces formiranja Vlade što prije dovede do kraja kako bi se odmah moglo raditi na izazovnim zadacima koje čekaju crnogorsko društvo u narednom periodu,” rekli su iz GP URA.\nŠef Poslaničkog kluba Pokreta za promjene Branko Radulović smatra da je “suva logika”, uvažavanje ukupne javnosti i poštovanja organa partija koji treba da zauzmu stav o suštinskim tokovima za budućnost Crne Gore, motiv što će Krivokapić prije Poslovničke obaveze dostaviti svoj predlog parlamentu.\n“Ne zbog nas personalno poslanika PzP-a. Nama je dovoljno i jedno čitanje ekspozea, jer smo u materiji i imamo našu viziju i rješenja kako izaći iz ovih dubioza. Organi partija koje treba da podrže Vladu moraju biti upoznati sa ponuđenim rješenjima i personalnim sastavom Vlade. Ekspoze mora da sublimira data predizborna obećanja i ispuni očekivanja građana. Takođe, on će biti reper u odnosu na koji ćemo ocjenjivati rad Vlade,” rekao je on “Vijestima”.\nRadulović kaže da poslovnička rješenja nijesu dobra, treba ih mijenjati i uvoditi bolju praksu koja će biti i predmet planiranih suštinskih izmjena Poslovnika i usvajanja Zakona o Skupštini.\n“Težićemo da unapređenjem pravne regulative doprinesemo da Skupština, kao predstavnički dom građana, bude vodeća institucija u državi i značajno ojača kontrolnu funkciju,” naveo je sagovornik.\nSekretar Izvršnog odbora SNP i poslanik te partije Dragan Vukić podsjetio je da je na sastanku mandatara sa predsjednicima klubova poslanika dogovoreno da “upozna poslanike sa sastavom i programom rada Vlade, a koji su neophodni radi donošenja odluke na organima partija i davanja podrške ili eventualnog osporavanja”.\n“Tačno je da nema zakonske obaveze za ovo jer Crna Gora nema Zakon o Vladi, ni o Skupštini, i na tom polju mora raditi nova skupštinska većina. Tim prije, ovo smatramo dobrom praksom sa kojom bi i u budućnosti trebalo nastaviti”, rekao je on.\nNa pitanje da li će SNP podržati vladu Zdravka Krivokapića i da li su velika očekivanja građana dodatni motiv, on je kazao da je to “svakako obaveza više prilikom donošenja odluke o podršci”.\n“Na organima partije je da donesu odluku, a lično očekujem da će Vlada mandatara Krivokapića biti podržana,” objasnio je poslanik SNP-a.\nOstale vladajuće partije nisu odgovorile na pitanja “Vijesti”.\nGrađani se nadaju da će partije i nova vlada početi da rade u njihovom interesu\nGrađani Podgorice uglavnom nisu bili raspoloženi da odgovore na pitanje smatraju li da partije rade u interesu građa i šta očekuju od nove vlade.\nOni koji jesu, u anketi “Vijesti” kazali su da ne smatraju da partije rade u interesu građana, ali da se nadaju da će to početi.\n„Teško, bar se do sada nijesu dokazali“, kazao je Dejan.\n„Nadam se da će (partije) početi da rade u interesu građana“, rekla je Ljubica\n„Mi se nadamo da (partije rade u interesu građana), ali ovo danas čovjek ne može da bude precizan, lutaju non-stop, sastaviće vladu, neće sastaviti vladu“, rekao je Branislav.\n„Ne mogu da procijenim da li rade u interesu građana, jer su tek stupili na vlast, kratak je vremenski period“, rekao je jedan građanin Podgorice.\n„Moguće da rade, ne znam“, kazao je Gojko.\n„Sumnjam, ne vjerujem da rade u interesu građana“, kazao je Ljubinko.\n„Ne znam da li rade u interesu građana, niti pratim politiku, niti glasam, niti se tim bavim“, kazala je Rada.\nKada se radi o očekivanjima od nove vlade isti sagovornici nisu iznijeli velika očekivanja.\nRada i Gojko su kazali da ne očekuje ništa i da ih to ne interesuje, dok je Ljubinko izrazio pozitivna očekivanja.\n„Od nove vlade očekujem da bude bolja od stare, ali opet ne znamo šta će biti, evo kasne sa sastavljanjem.“\n„Evo svi se nadaju da će biti nešto od nje, ne znam“, rekao je Dejan\n„Očekujem da se malo smiri situacija i da počnemo laganije da dišemo. U svakom smislu to očekujem, jer je nekakva stega u poslovnom, u ljudskom smislu“, rekla je Ljubica.\n„Od nove vlade očekujem sve najbolje, da budu pozitivni da rade za građane, da se staraju za građane, da poboljšaju status, ekonomski, pravni, sve…“, kazao je Branislav.\nPodržaćemo mandatara isključivo zbog očekivanja građana\nBranko Radulović je potvrdio da će PzP podržati mandatara bez obzira, kako je naveo, na sastav Vlade i kvalitet ekspozea.\n“Isključivo i jedino zbog očekivanja građana Crne Gore. Nisam siguran da ova ‘Vlada apsurda’ i izvornog nelegitimiteta može da ispuni sva očekivanja i da maksimum. U Skupštini ćemo kroz konkretne konstruktivne predloge pokušati da unaprijedimo rad Vlade. Ukoliko ne bude sluha i sposobnosti da se to realizuje, insistiraćemo na rekonstrukciji Vlade. Jedno je sigurno, prioritet svega mora biti demontaža totalitarnog sistema, revizija prošlosti i izgradnja prosperitetne države u naredne četiri godine,” rekao je Radulović.\nDritan Abazović skupština Vlada Crne Gore zdravko krivokapić\n"Bolnica i DZ Kotor primjer svima u CG"\nUBISTVO U DANILOVGRADU: Đurović se predao pa negirao zločin


“Izdvojena su značajna sredstva iz Srpsko-nemačke saradnje za poboljšanje dobrog upravljanja i za stvaranje stabilnog, pouzdanog institucionalnog okvira”, primetio je ambasador Nemačke na konferenciji “Implementacija aktivnosti predviđenih Akcionim planom za Poglavlje 23”.\n“U tome veliku ulogu ima reforma pravosudnog sistema. Od suštinske je važnosti da se izgradi pravni sistem koji je zasnovan na poštovanju vladavine prava, jako i nezavisno tužilaštvo i sudije”, naveo je Ditman.\nDitman je naveo da je sprovođenjem Poglavlja 23 Srbija počela obimne reforme u saradnji sa Evropskom komisijom, navodeći da akcioni plan za to poglavlje uključuje bitne zakonodavne promene i neophodne izmene Ustava do kraja sledeće godine.\nNavodeći da se Nemačka izuzetno zalagala da Srbija u julu ove godine otvori poglavlja 23 i 24, Ditman je na konferenciji “Implementacija aktivnosti predviđenih Akcionim planom za Poglavlje 23” Srbija treba da ojača vladavinu prava jer je to od ključnog značaja za poboljšanje poslovne klime i održiv ekonomski razvoj.\nAmabasador je rekao da je jako bitno uspostavljanje snažnog, nezavisnog i nepristrasnog pravosuđa, navodeći da elementi akcionog plana za Poglavlje 23 podrazumevaju otklanjanje bilo kakvog političkog uticaja na proces izbora sudija i tužilaca, kao i izbora nezavisnih tela kao što je Visoki savet sudstva i Državno veće tužilaca.\nPrema njegovim rečima, treba unaprediti efikasnost srpskog pravosuđa i mora se smanjiti broj nerešenih predmeta, kojih je trenutno oko pet miliona, a tome će doprineti i Zakon o izvršenju i obezbeđenju. Istakao je da će Nemačka nastaviti da podržava Srbiju na njenom evropskom putu i izrazio zadovoljstvo što ta država može da pruži podršku vladi u sprovđenju reformi.\nNavodeći da će to biti reformski proces celog srpskog društva, on je objasnio da taj proces treba da bude zajednički napor vlade i civilnog društva, te da je civilno društvo i njegova snažna uloga izuzetno važna na putu Srbije ka EU.


Železara Smederevo čeka 200 miliona dolara | Nedeljnik Istine\nPROIZVODNJA pocinkovanog lima za automobilsku industriju, za koju je zainteresovana „Fijat grupa“, mogla bi bude spas za srpsku metalurgiju. Železara Smederevo ima neophodne sertifikate i stručnjake, ali ne i 150 do 200 miliona dolara koliko bi, praktično, koštala nova fabrika za galvanizaciju čeličnih limova.\nOdlazeći ministar finansija i privrede, Mlađan Dinkić, najavio je nedavno da je „Fijat grupa“ zainteresovana da od Železare Smederevo nabavlja limove. Dinkić tvrdi da je „Fijat“ zainteresovan da kupuje limove za proizvodnju 500.000 automobila godišnje za svoje fabrike u svetu.\nIako menadžment Železare trenutno nije raspoložen da govori o mogućnostima saradnje sa „Fijatom“, poznato je da je proizvodnja lima za auto-industriju, kao idejni projekat, ovde začet još pre više od dve decenije.\nNajpre je o tome pregovarano sa zainteresovanim investitorima iz Kine, a potom i sa Amerikancima. „Ju-Es stil“ je imao ozbiljne planove za gradnju Pocinkovaonice, ali ih je ekonomska kriza osujetila. Ono oko čega niko nema dilemu jeste činjenica da bi proizvodnja za auto-indusutriju mogla da bude ekonomska sutrašnjica srpske železare.\nMARLJIVO RADE POSLE odlaska „Ju-Es stila“ i devetomesečne obustave proizvodnje, visoka peć jedan ponovo je pokrenuta u aprilu, a država je najavila gubitke na nivou od oko 20 miliona evra godišnje. Mesečni prozvodni plan je na nivou od oko 70.000 tona.\nJer, biti snabdevač auto-industrije je kruna ovog posla: reč o jednoj od najzahtevnijih industrija prerade metala.Smederevska železara ima stručnjke, ali i sve neophodne sertifikate koji su zahtevni i veoma rigorozni. Pre zaustavljanja proizvodnje, Železara Smederevo je za „Dačiju“ proizvodila unutrašnje delove.\nIako je reč o velikom novcu, metalurzi podsećaju da veće faze prerade daju skuplji i kvalitetniji proizvod, a tako i veći profit, pa je računica svakako isplativa. Nezavisni sindikat Železare upozorio je da bi auto-lim iz Železare bio atraktivan i za ostale proizvođače automobila – rumunsku „Dačiju“, mađarsku „Škodu“, zatim za „Folksvagen“, „Kiju“ i „Pežo“.\nBez komentara za “Železara Smederevo čeka 200 miliona dolara”


Premijerka i ministri čestitali Božić vernicima, Sinodu SPC i sveštenstvu - Društvo - Dnevni list Danas\nPočetna » Društvo » Premijerka i ministri čestitali Božić vernicima, Sinodu SPC i sveštenstvu\n1Piše: Beta 06. januara 2021. 13.30 Izmenjeno: 13.59\n„Ta borba biće uspešna samo ako nastavimo da zajedno, u duhu najradosnijeg hrišćanskog praznika, stvaramo poverenje i verovanje u to da nijedna prepreka koja se nađe pred nama nije nepremostiva“, poručila je premijerka.\n„Svim građanima Srbije čestitam Božić, najradosniji hrišćanski praznik“, navela je Gojković.\n„Neka nam svima i ovaj dan rođenja Bogomladenca donese zdravlje i daruje nadu u radosne vesti i promene“, rekla je Popović.\n„Neka praznik Hristovog rođenja u srca svih verujućih ljudi donese mir, ljubav i radost i ojača našu veru u bolje dane ispred nas, u miru, slozi, napretku i međusobnom poštovanju“, rekla je Mihajlovićeva.\n„Božić, praznik rađanja i nade, uvek nas iznova podseća na važnost stvaranja i očuvanja porodice“, naveo je Krkobabić.\nMinistar građevinarstva, saobraćaja i infrastrukture Tomislav Momirović, uputio je čestitke u svoje i u ime Ministarstva koje vodi.\nAna Brnabić, Božić, Čestitka\nNajviši državni čelnici čestitali Ramazanski Bajram\n06. januara 2021. u 13.25\nДаје ли ова и плате унапред, ко што дели честитке?


Vlada RS-a uputila je jučer banjalučkom Okružnom javnom tužilaštvu krivičnu prijavu protiv Draška Stanivukovića, gradonačelnika i komandanta Štaba za vanredne situacije grada Banjaluka, saopćeno je iz Vlade RS.\nKako je pojašnjeno to je učinjeno zbog osnova sumnje da je izvršio krivično djelo protiv zdravlja ljudi.\nPozivaju se na član 195 Krivičnog zakonika Republike Srpske – nepostupanje po zdravstvenim propisima za vrijeme epidemije, saopćeno je iz Biroa Vlade RS-a za odnose sa javnošću.\nU prijavi se, između ostalog, navodi da je Stanivuković u periodu od 24. do 30. septembra ove godine koristio i koristi svaku priliku i medijski nastup na teritoriji Republike Srpske i BiH da bi izazvao paniku, strah i neizvjesnost kod stanovništa ovog entiteta.\n– To je činio iznoseći lažne tvrdnje, te posebno iznoseći neistinite navode da se na UKC-u Republike Srpske, kao i drugim zdravstvenim ustanovama – bolnicama na teritoriji RS-a, pacijentima oboljelim od zarazne bolesti kovid 19, koja je već odnijela nebrojeno života, daje industrijski kisik umjesto medicinskog – navodi se u saopćenju.


Colorland :: Aktuelno\nColorland coctail party\n23.Aprila 2008 u prolećnoj atmosferi beogradskog kluba Superspace, na obalama reke Save, Colorland d.o.o. je proslavio još jedan uspešno završen sajam građevinarstva održan od 15 do 19. Aprila u Beogradu. [ detaljnije ]\nSajam građevine – Beograd 2008.\nNa nedavno završenom Sajamu građevinarstva, održanom od 15. do 19. aprila 2008. godine nastavili smo uspešno sa tradicijom inovativnosti i originalnosti iz programa dekorativnih materijala i boja za fasadne i enterijerske radove. [ detaljnije ]\nZa stručne savete i konsultacije, vezane za tehniku i način nanošenja naših materijala možete se obratiti Vladi Pucareviću. [ detaljnije ]\nMeđunarodni sajam građevinarstva, Beograd\nPozivamo Vas da nas i ove godine posetite na 34. Međunarodnom sajmu građevinarstva u Beogradu, u periodu od 15 – 19. Aprila. 2008. [ detaljnije ]\nPrezentacije i kursevi\nU sklopu redovnih aktivnosti u Colorland – u organizujemo promocije i prezentacije svih novih OIKOS materijala. Tako ćemo tokom meseca februara održati promociju dva nova materijala , "Imperium" i "Aureum", za sve zainteresovane arhitekte i izvođače. [ detaljnije ]


Stručna radionica – „Obavezna primena nove uredbe o evidenciji nepokretnosti u javnoj svojini“\nNaslovna » Aktuelnosti » Stručna radionica – „Obavezna primena nove uredbe o evidenciji nepokretnosti u javnoj svojini“\nRepublička direkcija za imovinu Republike Srbije organizovala je stručnu radionicu sa cilјem da se daju odgovori na zakonska rešenja u oblasti evidencije sredstava u javnoj svojini, ukaže na postojeće probleme u praksi i informiše o aktuelnim stavovima i stručnim mišlјenjima nadležnih ministarstava i drugih državnih organa u ovoj oblasti.\nJovan Vorkapić, direktor Republičke direkcije za imovinu Republike Srbije obratio se prisutnima i istakao koliko je važno da se uspostavi i redovno ažurira Registar nepokretnosti u javnoj svojini. Što ujedno znači i preuzimanje konkretne odgovornosti svakog korisnika za tačnost, sveobuhvatnost i ažurnost podataka iz posebnih evidencija nepokretnosti u javnoj svojini koje vode i dostavlјaju Direkciji. Taj proces treba da bude kontinuiran, a ne gotov jednom zauvek, jer su promene u broju i vrsti nepokretnosti svakodnevne.\nPrisutni predstavnici - korisnici nepokretnosti u javnoj svojini su se kroz prezentaciju upoznnali sa web aplikacijom - Registra jedinstvene evidencije nepokretnosti u javnoj svojini, i videli da su već stvoreni preduslovi za početak vođenja zakonom propisanih evidencija nepokretnosti u javnoj svojini, primenom elektronskih sredstava za dostavlјanje, obradu i skladištenje podataka.\nUspostavlјanjem ovakvog centralnog Registra nepokretnosti u javnoj svojini, gde je sva imovina popisana na jednom mestu, Vlada i lokalne samouprave imaju i tek će imati na raspolaganju validne podatke koji su bitni za realizaciju projekata u privredi.


Beta | 26. dec 2019.\nU dnevni red Skupštine Srbije po hitnom postupku uneta je lista kandidata za članove Saveta Regulatornog tela za elektronske medije (REM).\nNa listi kandidata su novinar portala „Kosovo onlajn“ Nenad Zorić na predlog Stranke moderne Srbije, bivša poslanica Liberalno demokratske partije Judita Popović, zatim kompozitor muzike za film i pozorište i profesor Fakulteta dramskih umetnosti Univerziteta u Beogradu Zoran Simjanović i televizijski kritičar i filmolog Božidar Zečević koje su predložila udruženja filmskih, scenskih i dramskih umetnika i udruženja kompozitora.\nNa listi su na predlog Koordinacija nacionalnih saveta nacionalnih manjina sekretar Sekretarijata za poljoprivredu i zaštitu životne sredinu u Gradskoj upravi Subotica Aleksandar Vitković i reditelj Dragomir Zupanc.\nOd njih šestoro parlament treba da izabere troje, a kandidati su danas, pre nego što je lista uvršćena u dnevni red, saslušani pred Odborom za kulturu i informisanje.\nJedan od kandidata Nenad Zorić rekao je da su ga pozvali iz Stranke moderne Srbije (SMS) i da njegova karijera i godine života govore da može da se prijavi za REM.\nOn je naveo da obavljao poslove od novinarskih do uredničkih, kao i da je radio na fakultetu.\n„Mislim da čovek iz medija može najbolje da zna šta je dobro za medije“, rekao je Zorić članovima Odbora za kulturu i informisanje.\nKandidatkinja Judita Popović rekla je da se duže od 30 godina bavi pravom i da čita i tumači zakone, kao i da je svesna koliko je bitno za REM da se zaista njegovi članovi potrude da se zakon primenjuje.\n„Smatram da je ova institucija veoma značajna i ona prosto mora da se osnaži“, poručila je Popović, koja je ranije bila u dva mandata poslanica Liberalno demokratske partije u Skupštini Srbije.\nDodala je da se institucije ne grade „preko noći“ i ocenila da je u potpunosti kvalifikovana da radi u REM-u.\nOna je navela da politički pristici na nju ne bi trebalo da imaju bilo kakav uticaj na njen rad ako bude izabrana za članicu REM-a.\n„Mi imamo relativno dobre zakone koji, kada bi se primenjivali, imali bi pozitivne rezultate“, ocenila je Popović.\nKandidat Zoran Simjanović naveo je da REM mora dosta da uradi da se dovede u red stanje sa privatnim telvizijama koje se moraju ponašati u skladu sa zakonom.\n„Ne može u svako doba da se takve gluposti puštaju“, rekao je Simjanović o rijaliti programima.\nJedan od kandidata Božidar Zečević rekao je da će jedan od njegovih prioriteta, ukoliko bude izabran za člana REM-a, biti jezik i govor u elektronskim medijima.\nPoslanik Srpske napredne stranke Srbislav Filipović izrazio je očekivanje da će kandidati koji postanu članovi REM-a biti objektivni i da će se „doslovno držati zakona“.\nPoslanica SMS-a Tatjana Macura ocenila je da je kandidat Zorić, koji je predložila ta stranka, do sada već bio izložen, da je odolevao pritiscima i da ima dosta medijskog iskustva.\nVladimir Đurić, iz SMS-a, rekao je da ko god bude izabran za člana REM-a da ga ne očekuje lak posao i da će imati težak posao da se izbori za poštovanje integriteta.\nOn je ocenio da je šteta što do promena u REM-u nije došlo kada je bila povoljnija politička klima.\n← Vesna Radojević: Izgubili smo poverenje u institucije\nČlan Odbora za kulturu iz SNS priznao da REM nije na „pravom putu“ →


U parku prirode „Rusanda“, Pokrajinski Sekretarijat za urbanizam i zaštitu životne sredine i ustanova „Rezervati prirode“ Zrenjanin kao ovogodišnji domaćin, organizovali su obeležavanje Međunarodnog dana čuvara prirode, koji se svake godine obeležava 31. jula širom sveta.\nObeležavanje ovog dana je održano u prostorijama Specijalne bolnice za rehabilitaciju banja "Rusanda" u Melencima koja se nalazi u parku prirode druge kategorije „Rusanda“ kojom upravlja ustanova „Rezervati prirode“ Zrenjanin. Na ovom obeležavanju je prisustvovalo 48 učesnika - čuvara prirode (JKP „Komunalac“ Bečej, JP „Vojvodina šume“, JP NP „Fruška gora“, SRP „Zasavica“, SRP „Carska bara“, PP „Stara Tisa“, JP „Palić Ludaš“) kao i predstavnici Pokrajinskog Sekretarijata za urbanizam i zaštitu životne sredine i Pokrajinskog zavoda za zaštitu prirode.\nCilj ovog okupljanja je bio da se čuvari iz različitih zaštićenih područja sa teritorije Vojvodine upoznaju sa radom čuvarske službe ustanove „Rezervati prirode“ Zrenjanin, aktivnostima Međunarodnog saveza čuvara prirode (International Ranger Federation-IRF), kao i da razmene informacije i svoja zapažanja i iskustva sa terena.\nPre početka prezentacija, goste su pozdravili dr Zorica Ćulibrk, direktorka Banje Rusande, dr Ratko Bajčetić, pomoćnik Pokrajinskog Sekretara za urbanizam i zaštitu životne sredine i Mira Dronjak u ime ustanove. Svoje tematske prezentacije su imali Lorand Vig iz Pokrajinskog Sekretarijata za urbanizam i zaštitu životne sredine, Stevo Čorokalo, šef odseka Čuvarske službe ustanove, Ilija Miljković iz Pokrajinskog zavoda za zaštitu prirode i Jasna Jovanov, stručni saradnik za zaštitu prirode u ustanovi. Nakon tematskih prezentacija i diskusije, organizovan je obilazak zaštićenog područja i ketering za goste.